
转讜住驻讜转



 讛专讬 讙讜驻讬诐 诪讜讞诇拽讬诐 讜砖诪讜转 诪讜讞诇拽讬诐. 谞专讗讛 讚讘讻讚讬 谞拽讟 砖诪讜转 诪讜讞诇拽讬谉 砖讛专讬 讘讗 注诇 砖诇砖讛 谞砖讬诐 谞讚讜转 讘讛注诇诐 讗讞转 讞讬讬讘 注诇 讻诇 讗讞转 讜讗讞转 讜讗注''驻 砖讛谉 砖诐 讗讞讚 讻诇讜诪专 砖讻讜诇谉 谞砖讬诐 诇讗讬砖 讗讞讚 讻讚诪驻专砖 [讘讻专讬转讜转 驻''讙] (讚祝 讟讜.) 讗诇讗 讛讗讬 讚谞拽讟 讙' 讗诇诪谞讜转 砖诇 讙' 讘谞讬 讗讚诐 诇讗讜 讚讜拽讗 讚讛''讛 讙' 讗诇诪谞讜转 砖诇 讗讚诐 讗讞讚 讜讻谉 诪砖诪注 诪讚诪砖谞讬 讗诇讗 砖讘讗 注诇 讗诇诪谞讛 讗讞转 讙' 讘讬讗讜转 讜诇讗 诪砖谞讬 砖讘讗 注诇 砖诇砖讛 讗诇诪谞讜转 砖诇 讗讚诐 讗讞讚 诪讻诇诇 讚讻讛''讙 讞讬讬讘 砖诇砖讛: 驻专讟 诇讻''讙 砖讘讗 注诇 讗讞讜转讜 讗诇诪谞讛. 转讬诪讛 诪讗讬 拽讗诪专 讘住诪讜讱 讚专讘讬 砖诪注讜谉 诇讬转 诇讬讛 讗讬住讜专 讞诇 注诇 讗讬住讜专 讗讬诪讗 讚讗讬住讜专 讞诇 注诇 讗讬住讜专 诇讬转 诇讬讛 讗讬住讜专 诪讜住讬祝 讗讬转 诇讬讛 讜讛讗讬 讗讬住讜专讗 诪讜住讬祝 讛讜讗 讙讘讬 讗讞讜转讜 砖讛专讬 诪注讬拽专讗 讛讬讛 讛讗讬住讜专 诪砖讜诐 讗讞讜转讜 讜讻砖谞转讗诇诪谞讛 讗讬转讜住祝 讘讛 讗讬住讜专 讗诇诪谞讛 [讚讛讜讬 讗讬住讜专 诪讜住讬祝 诇讙讘讬 诪砖讜讞 诪诇讞诪讛 砖讗讬谞讜 讗讞讬讜 讜讻诇 讛谞砖讬诐 讛讗住讜专讜转 诇讻''讙 讗住讜专讜转 讗祝 诇诪砖讜讞 诪诇讞诪讛] 讜讬''诇 讚讗讬转讗 讘讘专讬讬转讗 讗讞专转. 讚专讘讬 砖诪注讜谉 讗驻讬诇讜 讗讬住讜专 诪讜住讬祝 诇讬转 诇讬讛 讗''谞 讬砖 诇讜诪专 讚讛讻讬 诪讬讬转讬 讻讬讜谉 讚专''砖 诇讬转 诇讬讛 讗讬住讜专 讞诇 注诇 讗讬住讜专 讜讗注''讙 讚讛讜讬 讗讬住讜专 讞诪讜专 注诇 讗讬住讜专 拽诇 讻讬 讛讛讬讗 讚讗讜讻诇 谞讘讬诇讛 讘讬讜诐 讛讻驻讜专讬诐 讚诇讗 讞诇 讗讬住讜专 讬讜诐 讛讻驻讜专讬诐 砖讛讬讗 讘讻专转 注诇 讗讬住讜专 谞讘诇讛 砖讛讬讗 讘诇讗讜 讛讻讬 讗讬转 诇谉 诇诪讬诪专 讚诇讬转 诇讬讛 讗讬住讜专 诪讜住讬祝 讘讗讬住讜专 拽诇 注诇 讗讬住讜专 讞诪讜专 讻讬 讛讛讬讗 讚讻''讙 砖讘讗 注诇 讗讞讜转讜 讗诇诪谞讛.: 

专讬讟讘"讗

讛讗讬 转谞讗 讗讬住讜专 讞诇 注诇 讗讬住讜专 讘讻诇 讗谞驻讗 诇讬转 诇讬讛 讗讘诇 讗讬住讜专 诪讜住祝 讗讬转 诇讬讛. 驻讬' 讗讬住讜专 诪讜住祝 讻诇 砖谞讜住祝 讘讞转讬讻讛 讝讜 转讜住驻讜转 讞讜诪专讗 讘讗讬住讜专 讛讗讞专讜谉 讬讜转专 注诇 讛专讗砖讜谉 讛谉 诇谞讗住专 专讗砖讜谉 讻讙讜谉 砖谞讜住祝 讘讜 讗讬住讜专 讛谞讗讛 讗讜 讞讜诪专讗 讗讞专讬谞讗 讗讜 砖谞讜住祝 讘讜 讗讬住讜专 诇讗讞专讬诐 砖诇讗 讛讬讜 谞讗住专讬谉 讘讗讬住讜专 专讗砖讜谉 讻讛谞讬 讚驻专讬砖 转诇诪讜讚讗 讛讻讗. 讜讬砖 讗讬住讜专 讻讜诇诇 讜讛讜讗 砖诇讗 谞讜住祝 讘讗讬住讜专 讗讞专讜谉 砖讜诐 讞讜诪专讗 讘讞转讬讻讛 讝讜 诇砖讜诐 讗讚诐 讬讜转专 注诇 讛讗讬住讜专 讛专讗砖讜谉 讗诇讗 砖讞诇 讗讬住讜专 讚专讱 讻诇诇 注诇 讞转讬讻讛 讝讜 注诐 砖讗专 讞转讬讻讜转 讚讛讬转专 讜诪讬讙讜 讚讞讬讬诇 讗讛讬转讬专' 讞讬讬诇 讗讗讬住讬专' 讻讙讜谉 谞讘诇讛 砖谞转谞讘诇讛 诪注专讘 讬讜诐 讛讻讬驻讜专讬诐 讚讻讬 讗转讬 讬讜讛"讻 讜讞讬讬诇 讗讬住讜专 讗讻讬诇讛 讘讞转讬讻讛 砖诇 讛讬转专 讞讬讬诇 谞诪讬 讘谞讘诇讛 讜讬砖 讗讬住讜专 讘转 讗讞转 讜讛讜讗 讻诇 砖讞诇讬谉 讘讞转讬讻讛 讗' 砖谞讬 讗讬住讜专讬谉 讻讗讞转 砖诇讗 拽讚诐 讗' 诇讞讘专讜 讜讘讗讬住讜专 讘转 讗' 诪讜讚讜 讻"注 讗讘诇 讘讗讬住讜专 诪讜住讬祝 讜讗讬住讜专 讻讜诇诇 讗讬讻讗 驻诇讜讙转讗 讜诪讗谉 讚诪讬讚讜 讘讗讬住讜专 讻讜诇诇 诪讜讚讛 谞诪讬 讘讗讬住讜专 诪讜住讬祝 讜讗讬讻讗 讚诪讜讚讛 讘讗讬住讜专 诪讜住祝 讜诇讗 诪讜讚讛 讘讻讜诇诇 讜讗讬讻讗 讚诇讗 诪讜讚讛 讘讞讚 诪讬谞讬讬讛讜 讻讚讗讬转讗 讘诪住讻转 砖讘讜注讜转 讘讛讚讬讗:



讛讜讗讬诇 讜砖诐 讝谞讜转 驻讜住诇 讘讬砖专讗诇 讚讗砖转 讬砖专讗诇 砖讝讬谞转讛 讗住讜专讛 诇讘注诇讛 讗驻讬诇讜 讬砖专讗诇 讞砖讬讘 讘讻诇 讚讜讻转讗 讗讬住讜专 诪讜住讬祝:



转谞讬 转谞讗 拽诪讬' 讚专讘 砖砖转 讻讜'. 注讚 驻专讟 诇讗讞讜转讜 砖诇 讻"讙 讗诇诪谞讛 讚诇讗 讗转讬 讗讬住讜专 讗诇诪谞讛 讜讞讬讬诇 讗讗讬住讜专 讗讞讜转 讜讗讬谞讬 讞讬讬讘 注诇讬讛 讗诇讗 诪砖讜诐 讗讞讜转讜 讗诪专 诇讬讛 讚讗诪专 诇讱 诪谞讬 专"砖 讛讬讗 讚住讘专 讗讬谉 讗讬住讜专 讞诇 注诇 讗讬住讜专 讚转谞讬讗 专"砖 讗讜诪专 讛讗讜讻诇 谞讘诇讛 讘讬讜诐 讛讻讬驻讜专讬诐 驻讟讜专 驻讬专砖"讬 讝"诇 驻讟讜专 诪讬讜讛"讻 诇注讜诇诐 讜诇讗 诪讘注讬讗 讘砖谞转谞讘诇讛 诪注专讘 讬讜诐 讛讻讬驻讜专讬诐 讚诇讗 讗转讬 讗讬住讜专 讬讜诐 讛讻讬驻讜专讬诐 讜讞讬讬诇 讗讗讬住讜专 谞讘诇讛 讚拽讚讬诐 讗诇讗 讗驻讬诇讜 谞转谞讘诇讛 讘讬讜诐 讛讻讬驻讜专讬诐 讚讗讬住讜专 讬讜诐 讛讻讬驻讜专讬诐 拽讚讬诐 讗驻讬诇讜 讘讛讗 驻讟讜专 诪讻专转 讚讗驻讬诇讜 讘注讜讚讛 讘讞讬讬诐 诇讗 讞诇 注诇讬讛 讗讬住讜专 讬讜诐 讛讻讬驻讜专讬诐 诪砖讜诐 讚拽讚讬诐 诇讬讛 讗讬住讜专 讗讘专 诪谉 讛讞讬. 讜诇讗 谞讛讬专讗 讚讗诐 讻谉 砖谞转谞讘诇讛 讘讬讜诐 讛讻讬驻讜专讬诐 讜驻拽注 诪讬谞讬讛 讗讬住讜专 讗讘专 诪谉 讛讞讬 讗诪讗讬 诇讗 讞讬讬诇讜 注诇讬讛 讻讬 讛讚讚讬 讗讬住讜专 谞讘诇讛 讜讬讜诐 讛讻讬驻讜专讬诐 讚讛讗 讗讬住讜专 讘转 讗讞转 讚讻讜讜转讛 讛讬讗 讚诪讜讚讛 讘讛 专讘讬 砖诪注讜谉 讚讛讗 讚讻讜转讛 讗诪专 讘讬讘诪讜转 驻专拽 讚' 讗讞讬谉 讙讘讬 讝专 砖讗讜讻诇 诪诇讬拽讛 砖讞讬讬讘 砖转讬诐 讗驻讬诇讜 诇专"砖 诪砖讜诐 讚讛讜讛 讗讬住讜专 讘转 讗讞转 讜驻讬专砖"讬 讝"诇 讛转诐 砖讻诇 讝诪谉 砖诇讗 谞诪诇拽讛 讬砖 讘讛 诪砖讜诐 诪注讬诇讛 讜讗驻讬诇讜 诇讗讞专 诪诇讬拽讛 谞诪讬 讻诇 讝诪谉 砖诇讗 讛讝讛 讚诪讛 砖诇讗 谞专讗讬转 诇讻讛谞讬诐 讜讻讚转谞谉 讘诪住讻' 诪注讬诇讛 讞讟讗转 讛注讜祝 诪讜注诇讬谉 讘讛 诪砖讛拽讚讬砖讛 谞诪诇拽讛 讛讜讻砖专' 诇讬驻住讜诇 讘讟讘讜诇 讬讜诐 讜讘诪讞讜住专 讻驻讜专讬诐 讜讘诇讬谞讛 讛讝讛 讚诪讛 讞讬讬讘讬谉 注诇讬讛 诪砖讜诐 驻讙讜诇 谞讜转专 讜讟诪讗 讜讗讬谉 讘讛 诪注讬诇讛 讚讗诇诪讗 讗驻讬诇讜 诇讗讞专 诪诇讬拽讛 讬砖 讘讛 诪注讬诇讛 注讚 砖诪讝讛 讚诪讛 讜谞专讗讬转 诇讻讛谞讬诐 讜讻诇 讝诪谉 砖讬砖 讘讛 讗讬住讜专 诪注讬诇讛 诇讗 讞讬讬诇讬 注诇讬讛 讗讬住讜专 谞讘讬诇讛 讜诇讗 讗讬住讜专 讝专讜转 讗讬住讜专 谞讘诇讛 讚诪诇讬拽讛 诇讗 讞讬讬诇 讚讛讗 拽讚讬诐 诇讬讛 讗讬住讜专 诪注讬诇讛 诪讞讬讬诐 讜讗讬谉 讗讬住讜专 讞诇 注诇 讗讬住讜专 讜讗讬住讜专 讝专讜转 谞诪讬 诇讗 讞讬讬诇 讚讗祝 注诇 讙讘 讚拽讚砖讗 讗讬谉 讗讬住讜专 讝专讜转 讞诇 注诇讬讬讛讜 诇讗 诪讞讬讬诐 讜诇讗 讘诪诇讬拽转' 注讚 砖讛讝讛 讚诪讛 讜谞专讗讬转 诇讻讛谞讬诐 讜讻讚转谞讬讗 讘讛讚讬讗 讘驻' 讗诇讜 讛诇讜拽讬谉 讝专 砖讗讻诇 讘砖专 讞讟讗转 讜讗砖诐 拽讜讚诐 讝专讬拽转 讚诪讬诐 驻讟讜专 讚讻转讬讘 讜讗讻诇讜 讗讜转诐 讗砖专 讻驻专 讘讛诐 讜讝专 诇讗 讬讗讻诇. 讛诇讻讱 讻诇 讝诪谉 砖诇讗 讛讝讛 讚诪讛 讬砖 讘讛 诪注讬诇讛 讜诇讗 讞讬讬诇讬 讘讛 讗讬住讜专 谞讘讬诇讛 讜讗讬住讜专 讝专讜转 谞讘讬诇讛 讜诪讻讬讜谉 砖讛讝讛 讚诪讛 驻拽注 讗讬住讜专 诪注讬诇讛 讜讞讬讬诇讬 注诇讛 讗讬住讜专 谞讘讬诇讛 讜讗讬住讜专 讝专讜转 讻讗讞讚 讜讻"驻 专"讞 讝"诇:



讜讬砖 砖驻讬专砖讜 讚诪砖讜诐 讛讻讬 驻讟讜专 诪讬讜讛"驻 讜诇讗 讞讬讬诇 讗讞转讬讻讛 讝讜 砖谞转谞讘诇讛 讘讬讜诐 讛讻讬驻讜专讬诐 讘讗讬住讜专 讘转 讗' 诪砖讜诐 讚讗讬住讜专 谞讘讬诇讛 拽讜讚诐 讘讛 诇讗讬住讜专 讬讜讛"讻 讜诇讗 讛讜讬 讗讬住讜专 讘转 讗' 讚谞讘讬诇' 砖讬注讜专讛 讘讻讝讬转 讜讬讜讛"讻 砖讬注讜专讜 讘讻讻讜转讘讜转 讜诇"谞 讚讗谞谉 诇讗讜 诇讞讬讜讘讬讛 诇讗讜讻诇 讗转讬谞谉 讗诇讗 诇讚讜谉 讘讗讬住讜专讬谉 讛讗讬讱 讞诇讬谉 讜讞转讬讻讛 砖讬砖 讘讛 讻讜转讘讜转 讛专讬 拽讚讬诐 讜讞讬讬诇 讘讬讛 讗讬住讜专 讬讜讛"讻 讻砖诐 砖讞诇 讗讬住讜专 谞讘讬诇讛 注诇 讻讝讬转 砖讘讜 讜讗讬谉 讗' 诪讛诐 拽讜讚诐 诇讞讘专讜 讜讝讛 驻砖讜讟 诪讗讜讚. 讜讛专讗讘"讚 讝"诇 驻讬专砖 讚诇注讜诇诐 拽讚讬诐 讗讬住讜专 谞讘诇讛 诇讗讬住讜专 讬讜讛"讻. 砖讗讜谉 讚谞讬谉 讘注谞讬谉 讝讛 讘讞转讬讻讛 讝讜 注爪诪讛 讗诇讗 讘讞转讬讻讛 讻讬讜爪讗 讘讛 讜讛讗讬 讙讘专讗 诪砖注讛 砖谞注砖讛 讙讚讜诇 拽讜讚诐 讬讜讛"讻 谞转讞讬讬讘 讘讗讬住讜专 谞讘诇讛 讚讗祝 注诇 讙讘 讚注讚讬讬谉 诇讗 谞转谞讘诇讛 讘讛诪讛 讝讜 讛讗 讗讬讻讗 讻诪讛 谞讘诇讜转 讘注诇诪讗 讚诪转住专 讘讛讜 讜诇讗 讞诇 注诇讬讜 讗讬住讜专 讬讜讛"讻 注讚 注讻砖讬讜 砖讛专讬 诇讗 讛讬讛 砖诐 讬讜讛"讻 讘注讜诇诐 诪砖谞注砖讛 讙讚讜诇 注讚 注讻砖讬讜 讜讻讚讗诪专讬谞谉 讛转诐 讘讬讘诪讜转 讘讝专 砖砖诪砖 讘砖讘转 砖讞讬讬讘 讘' 讘讗讬住讜专 讘转 讗讞转 讻讙讜谉 讚讗讬讬转讬 砖转讬 砖注专讜转 讜谞注砖讛 讙讚讜诇 讘砖讘转 讚讛讗讬 砖注转讗 讞讬讬诇 注诇讬讛 讞讬讜讘 诪爪讜转. 讜讗砖转讻讞 讚讞讬讬诇 注诇讬讛 讗讬住讜专 砖讘转 讜讗讬住讜专 讝专讜转 讻讗讞讚 讛诇讻讱 讗注"驻 砖讞诇 砖讘转 拽讜讚诐 砖讬讘讗 讗讬住讜专 讝专讜转 诇注讜诇诐 讗谞谉 讘转专 讝诪谉 讚讞讬讬诇讬 注诇讬讛 讗讬住讜专讜 讗讝诇讬谞谉 讜讻"驻 讛讜讗 讝"诇 讘讛讗 讚讗诪专讬谞谉 诇注讬诇 讚讝专 砖讗讻诇 诪诇讬拽讛 讞讬讬讘 讘讘' 讘讗讬住讜专 讗' 诪砖讜诐 讚讻讘专 谞注砖讛 讙讚讜诇 拽讜讚诐 诇讻谉 讜讞诇讜 注诇讬讜 讻讗讞转 讗讬住讜专 讝专讜转 讜谞讘讬诇讛 诪讗讜转讛 砖注讛 讜讗注"讙 砖诇讗 谞诪诇拽 注讜祝 讝讛 注讚讬讬谉 讛讗 讻诪讛 谞讘诇讜转 讜讻诪讛 拽讚砖讬诐 讚诪转住专 讘讛讜. 讜讗讬谉 讝讛 谞讻讜谉 讻诇诇 讚诇注讜诇诐 讘讻诇 讗讬住讜专讬谉 砖注诇 讬讚讬 诪注砖讛 讗讬谉 讛讜诇讻讬谉 讜讗讬谉 讚谞讬谉 讘注谞讬谉 讞诇讜转 讗讬住讜专讬谉 讗讞专 讗讬住讜专讬谉 讚注诇诪讗 讻讬讜爪讗 讘讞转讬讻讛 讝讜 诇讜诪专 转转讞讬讬讘 讘讝讜 诪砖注讛 砖谞注砖讛 讙讚讜诇 讗诇讗 讗' 讞转讬讻讛 讝讜 砖谞转拽诇 讘讬讛 讚谞讬谉 诪讗讬诪转讬 讞诇 注诇讬讛 讛讗讬住讜专 讚讗诇转"讛 诪爪讬谞讜 讚讗讬住讜专 讚讜讞讛 讗讬住讜专 讜讗谞谉 诇讗 讗诪专讬谞谉 讘砖讜诐 讚讜讻转讗 砖讬讛讗 讗讬住讜专 讚讜讞讛 讗讬住讜专 讗诇讗 砖讗讬谉 讗讬住讜专 讞诇 注诇 讗讬住讜专 讜专讗讬讛 诇讚讘专 诪讚讗诪专讬谞谉 讛转诐 讘讛讛讜讗 驻讬专拽讗 讞诪讜转讜 讜谞注砖讬转 讗砖转 讗讬砖 谞讚讜谉 讘讞诪讜转讜 讘砖专讬驻讛 讜讗讬谞讜 谞讚讜谉 讘讗砖转 讗讬砖 讘讞谞拽 诪砖讜诐 讚讗讬住讜专 讞诪讜转讛 拽讚讬诐 讘讗砖讛 讝讜 诇讗讬住讜专 讗砖转 讗讬砖 讜讗诐 讗讬转讗 讚讗讝诇讬谞谉 讘转专 谞砖讬诐 讚注诇诪讗 讛讜讛 诇谉 诇诪讬诪专 砖讬讛讗 谞讚讜谉 讘讗"讗 讚讛讗 讙讘专讗 诪砖注讛 砖谞注砖讛 讙讚讜诇 讞讬讬诇 注诇讬讛 讗讬住讜专 讗砖转 讗讬砖 讙讘讬 谞砖讬诐 谞砖讜讗讜转 讚注诇诪讗 讜讗讬住讜专 讞诪讜转 诇讗 讞讬讬诇 注诇讬讛 注讚 砖谞注砖讬转 讞诪讜转讜 讗诇讗 讜讚讗讬 讚诇讗 讗诪专讬谞谉 讛讻讬 砖讗诐 讗转讛 讗讜诪专 讻谉 谞诪爪讗 讗讬住讜专 讚讜讞讛 讗讬住讜专 讚讛讗讬 讙讘专讗 讻讬讜谉 砖谞注砖讬转 讗砖讛 讝讜 讞诪讜转讜 拽诐 注诇讬讛 讘讗讬住讜专 讞诪讜转 讜讗诇讜 讘讗 注诇讬讛 讛讬讛 讞讬讬讘 砖专讬驻讛 讜讗诐 讗转讛 讗讜诪专 讚讛砖转讗 谞注砖讬转 讗"讗 讬讛讗 谞讚讜谉 讘讞谞拽 谞诪爪讗 讗讬住讜专 讚讜讞讛 讗讬住讜专 讜讛讗 诇讗 讗驻砖专 讚讗讬住讜专 砖讘讜 诇讛讬讻谉 讛诇讱 讜讻讚讗诪专讬谞谉 讘驻专拽 讙讬讚 讛谞砖讛 驻砖讬讟讗 诪砖讜诐 讚讗讬拽讚砖讛 驻拽注 诪讬谞讬讛 讗讬住讜专 讙讬讚 讛谞砖讛 讜专讗讬讛 诇讚讘专 谞诪讬 诪讚讗诪专 讘驻' 讙讬讚 讛谞砖讛 讚转谞谉 讚讙讬讚 讛谞砖讛 谞讜讛讙 讘诪讜拽讚砖讬谉 讚砖拽诇讬谞谉 讜讟专讬谞谉 讜驻专讬砖谞讗 讚诪转谞讬' 讘讜讜诇讚讜转 拽讚砖讬诐 注住拽讬谞谉 讜拽住讘专 讜诇讚讜转 拽讚砖讬诐 诪诪注讬 讗诪谉 拽讚讜砖讬诐 讜拽住讘专 讚讙讬讚 讛谞砖讛 谞讜讛讙 讘砖诇讬诇 讚讗讬住讜专 讙讬讚 讛谞砖讛 讜讗讬住讜专 诪讜拽讚砖讬诐 讘讛讚讬 讛讚讚讬 拽讗 讗转讜 讜诇讚讘专讬 诪专"谉 讝"诇 诇诪讛 诇讬讛 诇诪讬诪专 讚拽住讘专 诪诪注讬 讗诪谉 拽讚讜砖讬谉 讜谞讜讛讙 讘砖诇讬诇 讬讘诇讗讜 讛讻讬 讟诪讗 讚讗祝 注诇 讙讘 讚讗讬住讜专 讙讬讚 讛讙砖讛 拽讚诐 讘讝讛 诇讗讬住讜专 诪讜拽讚砖讬谉 诪讻诇诪拽讜诐 讚讻讬讜谉 砖谞注砖讛 讙讚讜诇 讞讬讬诇讬 注诇讬讛 讗讬住讜专 讙讬讚 讛谞砖讛 讜讗讬住讜专 诪讜拽讚砖讬谉 讻讗讞转 讚讛讗 讗讬讻讗 讘注诇诪讗 讻诪讛 讙讬讚讬谉 讜讻诪讛 诪讜拽讚砖讬谉 讜讻诪讜 砖驻讬专砖 讛讜讗 讝"诇 讘讝专 砖讗讻诇 诪诇讬拽讛 讗诇讗 讚讛讗 讜讚讗讬 诇讬转讗 讜诇注讜诇诐 讘讞转讬讻讛 讝讜 讚谞讬谉 讻诪讜 砖讗诪专谞讜 讜讛讬讬谞讜 讛讛讜讗 讚讝专 砖砖诪砖 讘砖讘转 讜谞注砖讛 讙讚讜诇 讘讜 讘讬讜诐 砖讞讬讬讘 砖转讬诐 诪驻谞讬 砖讘诪诇讗讻讛 讝讜 讘注爪诪讛 讞诇讜 注诇讬讜 讗讬住讜专 砖讘转 讜讗讬住讜专 讝专讜转 讻讬 讛讚讚讬 讜诇讗 谞转讞讬讬讘 讘砖讜诐 讗讬住讜专 注讚 注讻砖讬讜 砖谞注砖讛 讙讚讜诇 讜讞诇讜 注诇讬讛 讗讬住讜专 讝专讜转 讜砖讘转 讻讗讞转 讗讘诇 讗讬讚讱 讚拽讚诪讬 讗讬住讜专讬 讗讛讚讚讬 讗讞专 砖谞注砖讛 讙讚讜诇 诇讬讻讗 诇诪讬诪专 讛讻讬 诪讟注诪讗 讚讗诪专谉 转讚注 讚诇诪讗谉 讚讗诪专 讗讬住讜专 讞诇 注"讗 讻讗讞转 砖讘转 讜讛讜讗 讬讜讛"讻 讞讬讬讘 砖转讬诐 讜讗诪讗讬 谞讬诪讗 讚讗讬住讜专 砖讘转 拽讚讬诐 讘砖讘转讜转 讚注诇诪讗 拽讜讚诐 讬"讛 讝讛 讜诇讞讬讬讘 诪砖讜诐 砖讘转 诇讞讜讚 讗诇讗 讜讚讗讬 讚讛讗 诇讬转讗 诇驻讬' 讬砖 诇讞讜砖 讛讗讜讻诇 谞讘诇讛 讘讬讜诐 讛讻讬驻讜专讬诐 驻讟讜专 砖讛讜讗 驻讟讜专 诪谉 讛讗讞专讜谉 砖讗诐 谞转谞讘诇讛 诪注专讘 讬讜诐 讛讻讬驻讜专讬诐 驻讟讜专 诪讬讜讛"讻 讜讞讬讬讘 诪砖讜诐 谞讘诇讛 讚拽讚讬诐 讚讗讬谉 讗讬住讜专 讞诇 注诇 讗讬住讜专 拽讜讚诐 讜讗诐 谞转谞讘诇讛 讘讬讜讛"讻 诪注讬拽专讗 讞讬讬诇 注诇讬讛 讗讬住讜专 讬讜诐 讛讻讬驻讜专讬诐 讜诇讗 讞讬讬诇 注诇讬讛 讛砖转讗 讗讬住讜专 谞讘诇讛 讜诇驻讬讻讱 诪讞讬讬讘 诪砖讜诐 讬讜讛"讻 讜驻讟讜专 诪砖讜诐 谞讘诇讛 讜专讘谞谉 诪讜讚讜 讘谞转谞讘诇讛 讘讬讜讛"讻 讜驻诇讬讙讬 注诇讛 讘谞转谞讘诇讛 诪注讬"讛 讚拽讗 住讘专讬 讚讗转讬 讗讬住讜专 讬讜讛"讻 讜讞讬讬诇 讗讗讬住讜专 谞讘诇讛 讘讗讬住讜专 讻讜诇诇 讘诪讙讜 讚讗转讻诇诇 讗讬住讜专讗 讚讬"讛 讘讞转讬讻讜转 讚讛讬转讬专讗 讞讬讬诇 谞诪讬 讘谞讘讬诇讛 讚讗讬住讜专 讞诪讜专 讞讬讬诇 注诇 讗讬住讜专 拽诇 讘讻讜诇诇. 讜讘诪拽爪转 谞讜住讞讗讜转 讗砖讻讞谉 讘诪住讻转 讞讜诇讬谉 专"砖 讗讜诪专 讛讗讜讻诇 谞讘诇讛 讘讬讜讛"讻 讗讬谞讜 讞讬讬讘 讗诇讗 讗' 驻讬专讜砖 讜诇讗 诪住讬讬诪' 讚驻注诪讬诐 讞讬讬讘 诪砖讜诐 谞讘诇讛 讜驻注诪讬诐 讞讬讬讘. 诪砖讜诐 讬讜讛"讻 讜讚讗诪专讬' 讘谞转谞讘诇讛 讘讬讜讛"讻 讚讞讬讬诇 注诇讛 讗讬住讜专 讬讜讛"讻 讜诇讗 诪讬讚讞讜 诪砖讜诐 讗讘专 诪谉 讛讞讬 讗驻讬诇讜 诇专"砖 诪砖讻讞转 诇讛 讘谞讜诇讚讛 讘讛诪讛 讝讜 讘讬讜讛"讻 注爪诪讛 讚讞讬讬诇 注诇讛 讗讬住讜专 讬讜讛"讻 讜讗讬住讜专 讗讘专 诪谉 讛讞讬 讻讬 讛讚讚讬 讜讻砖诪转讛 驻拽注 讗讬住讜专 讗讘专 诪谉 讛讞讬 讜讗砖转讗专 讗讬住讜专 讬讜讛"讻 讜诇讗 讞讬讬诇 注诇讛 讗讬住讜专 谞讘诇讛 诪讬讛讜 诇专讘谞谉 诪砖讻讞转 诇讛 讗驻讬诇讜 谞讜诇讚讛 诪注讬"讛 讚讗祝 注诇 讙讘 讚讗住讬专' 诪砖讜诐 讗讘专 诪谉 讛讞讬 讞讬讬诇 注诇讛 讗讬住讜专 讬讜讛"讻 讘讻讜诇诇 讻谞"诇:



讗驻讬诇讜 转讬诪讗 专讘谞谉 讻讬 讗诪专 专讘谞谉 讗讬住讜专 讞诇 注诇 讗讬住讜专 讛"诪 讗讬住讜专 讞诪讜专 注诇 讗讬住讜专 拽诇 讻讙讜谉 讬讜诐 讛讻讬驻讜专讬诐 注诇 谞讘诇讛 讗讘诇 讗讬住讜专 拽诇 注诇 讗讬住讜专 讞诪讜专 讻讬 讛讻讗 讚讗讬住讜专 讗诇诪谞讛 拽讬诇 诪讗讬住讜专 讗讞讜转 诇讗 讞讬讬诇 注诇讬讛 讜讛"谞 讗诪专讬谞谉 讚讗讬谉 讗讬住讜专 谞讘诇讛 讞诇 注诇 讗讬住讜专 讬讜讛"讻 讻讚讻转讬讘谞讗 诇注讬诇. 讜讗讬讻讗 讚拽"诇 讗诪讗讬 诇讗 拽讗诪专 讚讻讬 讗诪专 专讘谞谉 讗讬住讜专 讞诇 注诇 讗讬住讜专 讛"诪 讘讗讬住讜专 讻讜诇诇 讻讛讛讜讗 讚谞讘诇讛 砖谞转谞讘诇讛 诪注讬"讛 讚讞讬讬诇 注诇讛 讗讬住讜专 讬讜讛"讻 讘讻讜诇诇 讗讘诇 讛讻讗 讘讗诇诪谞讛 讜讗讞讜转讜 讚诇讬讻讗 讘讗诇诪谞讛 讗讬住讜专 讻讜诇诇 诇讗 讜诇讗讜 拽讜砖讬讗 讛讬讗 讚讘讛讗 谞诪讬 谞讛讬 讚讗讬住讜专 讻讜诇诇 诇讬讻讗 讗讬住讜专 诪讜住讬祝 讗讬讻讗 讚诪注讬拽专讗 拽讜讚诐 讗诇诪谞讜转讛 诇讗 讛讜讛 讗住讜专讛 讗诇讗 诇讻"讙 讝讛 砖讛讜讗 讗讞讬讛 谞转讗诇诪谞讛 讗讬转住专讗 诇讻"讙 讚注诇诪讗 讚讗注"讙 讚诇讬讻讗 砖谞讬 讻讛谞讬诐 讙讚讜诇讬诐 讘讚讜专 讗讬讻讗 讻讛谉 诪砖讬讞 讜讻讛谉 砖注讘专 砖讗住讜专讬谉 讘讗诇诪谞讛 讻讚讗讬转讗 讘住讜祝 诪住讻转 讛讜专讬讜转 讗讬 谞诪讬 讚诇诪讞专 转讛讗 讗住讜专讛 诇讻"讙 砖讬转诪谞讛 讗讞专讬讜 砖诇 诇讛 讜讻讬讜谉 讚讗讬转讜住祝 讘讛 讗讬住讜专讗 诇注诇诪讗 讗讬转讜住祝 谞诪讬 诇讛讗讬 讜拽讬"诇 讚诪讗谉 讚诇讬转 诇讬讛 讗讬住讜专 讻讜诇诇 诪讜讚讛 讘讗讬住讜专 诪讜住讬祝 讛诇讻讱 诇专讘谞谉 讚讬谞讗 讛讜讗 讚讞讬讬诇 讗讬住讜专 讗诇诪谞讛 注诇 讗讬住讜专 讞诪讜转讜 讘讗讬住讜专 诪讜住讬祝 讗诇讗 讚讗讬谉 讗讬住讜专 拽诇 讞诇 注诇 讗讬住讜专 讞诪讜专. 讜讗讬讻讗 诇诪讬讚拽 诪注讬拽专讗 讛讬讻讬 讗讜拽讬诪谞' 诇讛讛讬讗 讻专"砖 讗讬 诪砖讜诐 讚讗讜讻诇 谞讘诇讛 讘讬讜讛"讻 诇讗 讚诪讬 讚讛讛讬讗 讗讬住讜专 讻讜诇诇 讜讛讗 讚讛讻讗 讗讬住讜专 诪讜住讬祝 讜讗注"讙 讚诇讬转 诇讬讛 讗讬住讜专 讻讜诇诇 讗驻砖专 讚诪讜讚讛 讘讗讬住讜专 诪讜住讬祝 讚讛讗 讗诪专 讘诪住讻转 砖讘讜注讜转 讚讗驻讬诇讜 诪讗谉 讚诇讬转 诇讬讛 讗讬住讜专 讻讜诇诇 讝讬诪谞讬谉 讚诪讜讚讛 讘讗讬住讜专 诪讜住讬祝 讜讻"转 讚拽讬诐 诇讬讛 诇转诇诪讜讚讗 讚诇讗 诪讜讚讛 专"砖 诇讗 讘讗讬住讜专 讻讜诇诇 讜诇讗 讘讗讬住讜专 诪讜住讬祝 讗诇讗 讘讗讬住讜专 讘转 讗' 讻讚讗讬转讗 讘驻"讚 讗讞讬谉 诪"诪 讛"诇 诇驻专讜砖讬 讛讻讬 讛讻讗 讜诇讗 诇诪谞拽讟讬讛 住转诪讬讛 诪诪转谞讬转' 讚讛讗讜讻诇 谞讘讬诇讛 讚讛讛讬讗 诇讗讜 讛讻专讬讞讗 讛讬讗 讻讚讗诪专. 讜讗讬讻讗 诇诪讬诪专 讚讗诇讜 讗转讗 转诇诪讜讚讗 讛讻讗 诇讗讻专讜讞讬 讚讛讗 专"砖 讛讜讗 讛讻讬 谞诪讬 讚讛"诇 诇讗转讜讬讬 讛讛讬讗 讚驻"讚 讗讞讬谉 诇讗讻专讜讞讬 讚诇讬转 诇讬讛 诇专"砖 讗诇讗 讗讬住讜专 讘转 讗' 讗讘诇 诇讗 讗转讗 转诇诪讜讚讗 讛讻讗 讗诇讗 讚讛讗 诇讗讜 专讘谞谉 讛讬讗 讚拽讗 诪讜讚讜 讘讗讬住讜专 讻讜诇诇 讜讻"砖 讘诪讜住讬祝 讜讗诐 讗讬转讗 讗驻砖专 讚讗转讬讗 讻专"砖 讚诇讗 诪讜讚讛 讘讻讜诇诇 讜讛"讛 讘讗讬住讜专 诪讜住讬祝 诪讻诇 诪拽讜诐 讜讗驻讬诇讜 诇讗 讗转讬讗 谞诪讬 讻专"砖 诪砖讜诐 讚诪讜讚讛 讚讗讬住讜专 诪讜住讬祝 拽讬诐 诇谉 讚诇讗 讗转讬讗 讻专讘谞谉 讜讚讻讜转讗 讚讛讗 讟讜讘讗 讘转诇诪讜讚讗. 讜讛讗 讚讗诪专讬谞谉 讗讬谉 讗讬住讜专 拽诇 讞诇 注诇 讗讬住讜专 讞诪讜专 讛讬讬谞讜 讘砖讗专 讗住讜专讬 讗讘诇 讘拽讚砖讬诐 讞讬讬诇 讻讚讗讬转讗 讘讻专讬转讜转 驻' 讚诐 砖讞讬讟讛:



讜讛讗 讚讗诪专讬谞谉 讘驻"讚 讗讞讬谉 讚讗驻讬诇讜 诇专讘讬 讬讜住讬 讚讗讬转 诇讬讛 讛讘注专讛 诇诇讗讜 讬爪讗转 讝专 砖砖诪砖 讘砖讘转 讞讬讬讘 砖转讬诐 讘讛拽讟专讛 讞讚讗 诪砖讜诐 讝专讜转 讜讞讚讗 诪砖讜诐 讛讘注专讛 讘砖讘转 讜讗注"讙 讚讛讘注专讛 讗讬住讜专 拽诇 讜讛讜讛 诇讗讜 讘注诇诪讗 讞讬讬诇 讗讗讬住讜专 讝专讜转 讚讞讬讜讘 诪讬转讛 讜讛讗 诇讗 拽砖讬讗 诇诪讗谉 讚诪驻专砖 讛转诐 讚讛讗 讗讜拽讬诪谞讗 诇专讘讬 讬讜住讬 讗讬住讜专讜 讘诇讞讜讚 讞砖讜讘 诇拽讜讘专讜 讘讬谉 专砖注讬诐 讙诪讜专讬诐 讗讘诇 讛转诐 讗讬讻讗 谞讜住讞讬 讚讬讬拽讗 讚专讘讬 讬讜住讬 诇讗讜讬 谞诪讬 拽转谞讬 讻讚讻转讬讘谞讗 讛转诐 讜讗讬讻讗 诇诪讬诪专 讚讗注"讙 讚诇讬讻讗 讘讛讘注专讛 讗诇讗 诇讗讜 讻讬讜谉 讚讗讬住讜专讗 诪砖讜诐 砖讘转 砖诐 砖讘转 讗' 讛讜讗 讜讛讜讛 讗讬住讜专 讞诪讜专 讚讛讜讛 讘住拽讬诇讛 讜诇驻讬讻讱 讞讬讬诇 讗讻诇 诪讬讚讬 讜讻讬 讛讗讬 讚讗诪专讬谞谉 诇注讬诇 讛讜讗讬诇 讜砖诐 讝谞讜转 驻讜住诇 讘讬砖专讗诇 讜讻讚讗诪专讬谞谉 谞诪讬 讘住诪讜讱 诪"讚 讗讬住讜专 讻讛讜谞讛 砖讗谞讬 讚诪砖讜诐 讗讬住讜专 讻讛讜谞讛 诇讛讜讛 讞诪讜专讬谉 讻诇 诇讗讜讬谉 讚讗讬转讘 讛拽诪"诇 讚诇讗 讞砖讬讘 讗讬住讜专 讻讛讜谞讛 诇讙讘讬讛 讗讬住讜专 注专讬讜转 讗讬住讜专 讞诪讜专 讗诇讗 讗讬住讜专 拽诇 讗讘诇 砖讘转 驻砖讬讟讗 诪讬诇转讗 讚讗讬住讜专 讞诪讜专 讛讜讗 讜讞讬讬诇 讗讻诇 诪讬诇讬:



诇讗 讬讗诪专 讙专讜砖讛 讘讻"讙 讜转讬转讬 诪拽"讜 诇讗 爪专讬讱 拽"讜 诪诪砖 砖讛专讬 讻讘专 谞讗住专 讘讛 讻砖讛讬讛 讛讚讬讜讟 讜诪砖讜诐 讚谞转诪谞讛 讻"讙 诇讗 讬专讚 诪拽讚讜砖转讬讛 讗诇讗 谞拽讟讬讛 诇专讘讜转讗 讗驻讬诇讜 谞转诪谞讛 诪讬讚 砖讛讙讚讬诇 砖诇讗 讛讬讛 讛讚讬讜讟 诪注讜诇诐:



讻砖诐 砖讞诇讜拽讛 讙专讜砖讛 诪讝讜谞讛 讜讞诇诇讛 讘讻讛谉 讛讚讬讜讟. 驻讬' 砖讞讬讬讘 注诇 讙专讜砖讛 诇讞讜讚讛 讗祝 注诇 驻讬 砖讗讬谞讛 讝讜谞讛 讜讞诇诇讛 讚讛讗 驻诇讙讗 拽专讗 讜讗砖讛 讙专讜砖讛 诪讗讬砖讛 诇讗 讬拽讞讜 诇诇诪讚 砖讬诇拽讛 注诇讬讛 讘驻谞讬 注爪诪讛 讜讛"讛 注诇 讞诇诇讛 诇讞讜讚讛 讗讜 注诇 讝讜谞讛 诇讞讜讚讛 讻讬 讘讗 讝讜 诇诇诪讚 注诇 讗诇讜 讛讗 诇讗讜 讛讻讬 讛"讗 砖讗讬谞讜 讞讬讬讘 注讚 砖讬讛讜 讻讜诇谉 讘讛. 讻讱 讞诇讜拽讛 讗诇诪谞讛 讘讻讛谉 讙讚讜诇 住诇拽讗 讚注转讱 讗诪讬谞讗 讻讬讜谉 讚讻转讬讘 讗诇诪谞讛 讜讙专讜砖讛 讜讞诇诇讛 讝讜谞讛 诇讗 诇讞讬讬讘 注诇 讗诇诪谞讛 诇讞讜讚 拽讗 诪砖诪注 诇谉 讚讬诇诪讜讚 诪讙专讜砖讛 讚讛讚讬讜讟 讚讻讛谉 讙讚讜诇 诇讗 爪专讬讱 拽专讗 讘驻谞讬 注爪诪讜 讚讛讗 诪讙专讜砖讛 (讬诇讬祝) 讗诇讗 诇诇诪讚 注诇 讗诇诪谞讛 讗转讗 砖讬讛讗 讞讬讬讘 注诇讬讛 讜诇讜拽讛 注诇讬讛 讜讘讛讗 谞诪讬 讞砖讬讘 诇讗讜 砖讘讻诇诇讜转 砖讛专讬 诇讻讱 讬爪转讛 讙专讜砖讛 讜讻讬 讛讜讬讗 讙专讜砖讛 讜讞诇诇讛 讝讜谞讛 诇拽讬 讗讻讜诇讛讜 诇诪讗谉 讚讗讬转 诇讬讛 讗讬住讜专 讞诇 注诇 讗讬住讜专 讻讬讜谉 讚讛讜讛 讗讬住讜专 诪讜住讬祝 讜诇诪讗谉 讚诇讬转 诇讬讛 讗讬住讜专 讞注"讗 谞"诪 诇拽讜讘专讜 讘讬谉 专砖注讬诐 讙诪讜专讬诐 讗讘诇 诇讬讻讗 诇驻专讜砖讬 讻讚驻讬' 专砖"讬 讝"诇 讚拽专讗 讗转讗 诇讞诇拽谉 讜诇讞讬讬讘讜 注诇 讻讜诇谉 讚讗"讻 转驻砖讜讟 诪讛讻讗 讚讗讬住讜专 讞注"讗 讘讗讬住讜专 诪讜住讬祝 诪讬讛讗 转拽砖讬 诇讻诇讛讜 转谞讗讬 讚驻诇讬讙讬 讘讛讗 讜谞讬诪讗 诇讛讜 拽专讗 诇诪讗讬 讗转讗 讗诇讗 讜讚讗讬 讚诇讬转讗 讗诇讗 讻讚驻讬专砖"讬 讻谞"诇:



讛讗 讚讗诪专讬谞谉 讗讬谉 讞诇诇讛 讗诇讗 诪讗讬住讜专 讻讛讜谞讛. 驻讬' 讚讻讜诇讛 讬转讬专讗 讛讜讬讗 讚诇讗 诇讻转讜讘 讞诇诇讛 讜讝讜谞讛 讚讻"讙 讚转讬转讬 诪讻讛谉 讛讚讬讜讟 讗诇讗 诪讬讜转专 讛讬讗 诇讚专砖讛 砖讗讬谉 讞诇诇讛 讘讗讛 讗诇讗 诪讗诇诪谞讛 讜讙专讜砖讛 砖讛诐 驻住讜诇讬 讻讛讜谞讛 讜讘讚讬谉 讛讜讗 讚诇讬讻转讘讛 讘转专 讝讜谞讛 砖讛讬讗 讙诐 讻谉 诪驻住讜诇讬 讻讛讜谞讛 讜讻讚讗诪专 讘住诪讜讱 讗诇讗 诪砖讜诐 讚讗讬讻讗 讝讜谞讛 驻讜住诇转 讘讬砖专讗诇 讻砖讝谞转讛 转讞转 讘注诇讛 讜讛讬讬转讬 住讘讜专 讗驻讬诇讜 诪讗讬住讜专讬谉 讚诇讗讜 讻讛讜谞讛 讛讜讛 讞诇诇讛 诇讛讻讬 讻转讘讬讛 讘转专 讗诇诪谞讛 讜讙专讜砖讛 讜讗诪专 讻讬 讝讜谞讛 诪讬讜转专 诇讙"砖 谞讗诪专 讻讗谉 讝讜谞讛 讜讙讜':



讗诪专 专讘 讗砖讬 讛诇讻讱. 驻讬' 讻讬讜谉 讚讗讬谉 讞诇诇讛 讗诇讗 诪讗讬住讜专 讻讛讜谞讛 讻讛谉 讛讘讗 注诇 讗讞讜转讜 讝讜谞讛 诪砖讜讬讗 诇讛 讚讻诇 谞讘注诇讛 诇驻住讜诇 诇讛 讛讜讬讗 讝讜谞讛 诇讻讛谉 讞诇诇讛 诇讗 诇讛 讚讻砖讘讗 注诇讬讛 诇讗 讛讜讛 讘讛 驻住讜诇 讻讛讜谞讛 讗诇讗 驻住讜诇 注专讬讜转 讛砖讜讛 诇讻诇. 讜讻"转 讜讗诪讗讬 讜讛讗 讘讛注专讗讛 讘注诇诪讗 谞注砖讬转 讝讜谞讛 讻讚讗讬转' 讘讬讘诪讜转 讜讻讬讜谉 讚讻谉 讻讬 讙诪专 讘讬讗转讜 讛讜讬讗 讻驻住讜诇讬 讻讛讜谞讛 讜谞注砖讬转 讞诇诇讛. 讛讗 诇讗 拽砖讬讗 诇驻讜诐 诪讗讬 讚讻转讬讘谞讗 讘驻"拽 讚讻讬 讗诪专讬' 讚讛注专讗讛 砖诪讛 讘讬讗讛 讜诪讞讬讬讘 讻砖驻讬专砖 讜诇讗 讙诪专 讘讬讗转讜 讗讘诇 讻砖讙诪专 讘讬讗转讜 讚注转讜 注诇 讙诪专 讘讬讗讛 讛诇讻讱 讘讙诪专 讘讬讗讛 讛讜讬讗 讝讜谞讛:





讛诪讗讬专讬

讻讛谉 讙讚讜诇 砖讘讗 注诇 讗诇诪谞转 专讗讜讘谉 讜注诇 讗诇诪谞转 砖诪注讜谉 讜注诇 讗诇诪谞转 诇讜讬 讜讛转专讜 讘讜 注诇 讻诇 讗讞转 诪讛谉 诇讜拽讛 注诇 讻诇 讗讞转 讜讗讞转 讜诇讗 住讜祝 讚讘专 讘讝讜 讗诇讗 讗驻讬诇讜 讘讗 注诇 讗诇诪谞讛 讗讞转 砖诇砖 讘讬讗讜转 讜讛转专讜 讘讜 注诇 讻诇 讗讞转 讜讗讞转 诇讜拽讛 注诇 讻诇 讘讬讗讛 讜讘讬讗讛 讜讗诐 诇讗 讛转专讜 讘讜 讗诇讗 注诇 讛专讗砖讜谞讛 讗讬谞讜 诇讜拽讛 讗诇讗 讗讞转 注诇 讛讚专讱 砖讗诪专讜 讘谞讝讬专 砖讛讬讛 砖讜转讛 讬讬谉 讻诇 讛讬讜诐 讻诇讜 讜诇讗 讛转专讜 讘讜 讗诇讗 注诇 讛专讗砖讜谞讛 讗讬谞讜 诇讜拽讛 讗诇讗 讗讞转 讜讗诐 讗诪专讜 诇讜 注诇 讻诇 驻注诐 讜驻注诐 讗诇 转砖转讛 讗诇 转砖转讛 讜讛讜讗 砖讜转讛 讞讬讬讘 注诇 讻诇 讗讞转 讜讗讞转:



讛讬转讛 讗诇诪谞讛 讝讜 讗诇诪谞转 专讗讜讘谉 讜讗诇诪谞转 砖诪注讜谉 讜讗诇诪谞转 诇讜讬 讜讛转专讜 讘讜 讘讘讬讗讛 讗讞转 注诇 砖诇砖转诐 讗讬谞讜 讞讬讬讘 讗诇讗 讗讞转:



讘讗 注诇 讗诇诪谞讛 砖讛讬转讛 讙专讜砖讛 讜讻谉 砖讛讬讗 讞诇诇讛 讜讝讜谞讛 讘讝诪谉 砖讛谉 讻住讚专 讛讝讛 专"诇 砖谞转讗诇诪谞讛 转讞诇讛 讜讗讞专 讻讱 谞砖讗转 讜谞转讙专砖讛 讜讗讞专 讻讱 谞讘注诇讛 诇讻讛谉 砖讛讬讗 驻住讜诇讛 诇讜 讜谞注砖讬转 讞诇诇讛 讜讗讞专 讻讱 谞讘注诇讛 诇拽专讜讘 讗讜 诇驻住讜诇 诇讛 讜谞注砖讬转 讝讜谞讛 讜讻谉 讘讘讬讗转 讞诇诇 讻诪讜 砖讘讬讗专谞讜 讜讛转专讜 讘讜 注诇 讘讬讗讛 讝讜 诪砖讜诐 讗专讘注讛 砖诪讜转 讻诇讜诪专 诪砖讜诐 讗诇诪谞讛 讜诪砖讜诐 讙专讜砖讛 讜诪砖讜诐 讞诇诇讛 讜诪砖讜诐 讝讜谞讛 讞讬讬讘 注诇 讘讬讗讛 讝讜 讗专讘注讛 诪诇拽讬讜转 砖讗注"驻 砖讗讬谉 讗讬住讜专 讞诇 注诇 讗讬住讜专 讻讘专 讘讬讗专谞讜 讘讻诪讛 诪拽讜诪讜转 砖讛讗讬住讜专 讞诇 注诇 讗讬住讜专 讘讗讞讚 诪砖诇砖讛 讚专讻讬诐 讜讛诐 讻砖讛诐 讘讗讬诐 讘讘转 讗讞转 讜讘讗讬住讜专 诪讜住讬祝 讜讘讗讬住讜专 讻讜诇诇 讜讝讜 砖讘讻讗谉 讻诇 砖讛谉 讻住讚专 讝讛 讬砖 讻讗谉 讗讬住讜专 诪讜住讬祝 讻讬爪讚 谞转讗诇诪谞讛 谞讗住专讛 诇讻讛谉 讙讚讜诇 讜注讚讬谉 诪讜转专转 诇讻讛谉 讛讚讬讜讟 谞转讙专砖讛 谞讗住专讛 讗祝 诇讛讚讬讜讟 讜诪讗讞专 砖谞讜住祝 讘讜 讗讬住讜专 诇讻讛谉 讛讚讬讜讟 谞讬转讜住祝 讗讜转讜 讗讬住讜专 讘注爪诪讜 讗祝 诇讻讛谉 讙讚讜诇 讜注讚讬谉 讛讬讗 诪讜转专转 诇讗讻讜诇 讘转专讜诪讛 讗诐 讛讬讗 讘转 讻讛谉 讜砖讘讛 讗诇 讘讬转 讗讘讬讛 讘诇讗 讝专注 谞转讞诇诇讛 谞讗住专讛 诪诇讗讻讜诇 讘转专讜诪讛 讜注讚讬谉 讛讬讗 诪讜转专转 诇讬砖专讗诇 讝讬谞转讛 谞讗住专讛 讗祝 诇讬砖专讗诇 诪讬讛讗 讘拽爪转 爪讚讚讬谉 砖讘讝谞讜转 讻讙讜谉 讗砖转 讗讬砖 砖讝讬谞转讛 讘专爪讜谉 讜谞讬转讜住祝 讘讛 讗讬住讜专 讝讜谞讛 讗祝 诇讻讛谉 讙讚讜诇 讜诪砖讜诐 诇讗讜 砖讘讻诇诇讜转 讗讬谉 讻讗谉 砖诪讗讞专 砖讞诇拽 讛讻转讜讘 讙专讜砖讛 讘讻讛谉 讛讚讬讜讟 诪谉 讛砖讗专 讘诇讗讜 诪讬讜讞讚 讜讻讚讻转讬讘 讜讗砖讛 讙专讜砖讛 诪讗讬砖讛 诇讗 讬拽讞讜 讻讱 讛讜讗 讛注谞讬谉 讘讗诇诪谞讛 诪谉 讛讗讞专讜转 讘讻讛谉 讙讚讜诇 讗注"驻 砖谞讻诇诇讜 讻诇谉 讘诇讗讜 讗讞讚 专"诇 讗诇诪谞讛 讜讙专讜砖讛 讜讞诇诇讛 讝讜谞讛 讜讛讜讗 讛讚讬谉 砖讻谉 讘讝讜谞讛 诪讞诇诇讛 讘讻讛谉 讛讚讬讜讟 讛讗 讗诐 谞砖转谞讛 讛住讚专 讜讛讜讗 砖谞注砖讬转 讝讜谞讛 转讞诇讛 讜谞转讞诇诇讛 讜谞转讙专砖讛 讜谞转讗诇诪谞讛 讗讬谞讜 讞讬讬讘 注诇讬讛 讗诇讗 讗讞转 注诇 讘讬讗讛 讗讞转 讜诪砖讜诐 讝讜谞讛 讜讗诐 诇讗 讛转专讜 讘讜 诪砖讜诐 讝讜谞讛 讗诇讗 诪砖讜诐 讞诇诇讛 讗讬谞讜 诇讜拽讛 讻诇诇 砖讻诇 砖讗诪专讜 讗讬谉 讗讬住讜专 讞诇 注诇 讗讬住讜专 驻讬专讜砖讜 砖讗祝 讘砖诇讗 讛转专讜 讘讜 注诇 专讗砖讜谉 讜讛转专讜 讘讜 注诇 讛砖谞讬 讗讬谞讜 诇讜拽讛 注诇 讛砖谞讬 讜讻谉 讛转讘讗专 讘驻住讞讬诐 诪注转讛 讗讬谉 爪专讬讱 诇讜诪专 讘讻讛谉 讙讚讜诇 砖讘讗 注诇 讗讞讜转讜 讗诇诪谞讛 砖讗讬谞讜 讞讬讬讘 讘讛 诪砖讜诐 讗诇诪谞讛 讜诪讻诇 诪拽讜诐 讬专讗讛 砖讗诐 讝讬谞转讛 诪讞讬讬讘讬 注砖讛 讗祝 讛讬讗 拽专讜讬讛 讝讜谞讛 讜谞注砖讬转 讘讘讬讗转 讻讛谉 砖讗讞专讬讛 讞诇诇讛 诇诇拽讜转 诪砖讜诐 讞诇诇讛 砖讛专讬 讗讬谉 讘讛 诪诇拽讜转 诪砖讜诐 讝讜谞讛 讜诇驻讬 讚专讻讱 诇诪讚转 砖讻诇 砖讗讬住讜专 讞诇 注诇 讗讬住讜专 讗祝 拽诇 注诇 讞诪讜专 讛讜讗 讞诇:



讛讗讜讻诇 谞讘诇讛 讘讬讜诐 讛讻驻讜专讬诐 讘砖讜讙讙 讞讬讬讘 讞讟讗转 诪砖讜诐 讬讜诐 讛讻驻讜专讬诐 讜讛讜讗 讛讚讬谉 诇诪诇拽讜转 讘诪拽讜诐 讛转专讗讛 讜讗注"驻 砖讗讬住讜专 谞讘诇讛 拽讜讚诐 讛专讬 讬讜诐 讛讻驻讜专讬诐 讞诇 注诇讬讜 讗诐 讘诪讜住讬祝 讗诐 讘讻讜诇诇 讘诪讜住讬祝 砖讛专讬 谞讬转讜住祝 讘讜 讻专转 讜讗诐 讘讻讜诇诇 砖讛专讬 谞讻诇诇讜 注诪讛 讘讬讜诐 讝讛 讻诇 砖讗专 讞转讻讜转 诇讗讬住讜专 讜砖诪讗 转讗诪专 讜讗诐 谞转谞讘诇讛 讛讬讜诐 诪讬讛讗 讛讬讗讱 讗讬住讜专 谞讘讬诇讛 拽讜讚诐 驻讬专砖讜讛 讙讚讜诇讬 拽讚诪讜谞讬谞讜 诪驻谞讬 砖讛谞讘诇讛 讘讻讝讬转 讜诇讗 谞转讞讬讬讘 诪转讜专转 讬讜诐 讛讻驻讜专讬诐 讗诇讗 讘讻讻讜转讘转 讜讙讚讜诇讬 讛专讘谞讬诐 驻讬专砖讜 砖讛专讬 诪讻诇 诪拽讜诐 注专讘 讬讜诐 讛讻驻讜专讬诐 注讜诪讚转 讘讗讬住讜专 讗讘专 诪谉 讛讞讬 讜砖诪讗 转讗诪专 讗祝 讘谞砖讞讟讛 讻谉 讗讬谞讜 讻诇讜诐 砖讻诇 砖谞砖讞讟讛 驻专讞 讗讬住讜专讛 讜讬讜诐 讛讻驻讜专讬诐 讞诇 注诇 讛讬转专 讗讘诇 谞转谞讘诇讛 讗注"驻 砖驻专讞 讗讬住讜专 讗讘专 诪谉 讛讞讬 讻讘专 注诪讚 讘诪拽讜诪讜 讗讬住讜专 谞讘讬诇讛 讜讗讬谉 砖讛讜转 诇讗讬住讜专 讬讜诐 讛讻驻讜专讬诐 诇讞讜诇:



讻讘专 讘讬讗专谞讜 砖讛讝讜谞讛 讛讬讗 讛谞讘注诇转 诇诪讬 砖讗住讜专讛 诇讜 讜讘讗讬住讜专 讛砖讜讛 诇讻诇 专"诇 诇讻讛谉 讜诇讬砖专讗诇 讻讙讜谉 诇诪诪讝专 讗讜 诇谞转讬谉 讗讜 诇讗讞讚 诪谉 讛注专讬讜转 讗讜 讞讬讬讘讬 诇讗讜讬谉 讜讻谉 谞注砖讬转 讝讜谞讛 讘讘讬讗转 讞诇诇 讗注"驻 砖诪讜转专转 诇讬谞砖讗 诇讜 讜讻诇 砖谞讗住专讛 诪砖讜诐 讝讜谞讛 讗讬谞讛 讞诇诇讛 注讚讬讬谉 注讚 砖讬讘讗 注诇讬讛 讻讛谉 砖讗讬谉 讞诇诇讛 讗诇讗 诪讗讬住讜专 讻讛谞讛 专"诇 砖讗讬谉 讗砖讛 诪转讞诇诇转 诇讞讬讬讘 讻讛谉 讛讘讗 注诇讬讛 诪砖讜诐 讞诇诇讛 讗诐 讗讬谉 讘讗讜转讛 讘讬讗讛 讗讬住讜专 讻讛谞讛 诇讘讚 讻讙讜谉 讙专讜砖讛 讗讜 讝讜谞讛 砖诪转讞诇讛 讛讬转讛 诪讜转专转 诇讬砖专讗诇 讜讗住讜专讛 诇讻讛谉 讜讻砖讘讗 注诇讬讛 讻讛谉 注砖讗讛 讞诇诇讛 讛讬诇讻讱 讬砖专讗诇 讛讘讗 注诇 讗讞讜转讜 注砖讗讛 讝讜谞讛 讜讗讞专 砖谞注砖讬转 讝讜谞讛 讛讬讗 诪讜转专转 诇讬砖专讗诇 讜讗住讜专讛 诇讻讛谉 讜讻砖讘讗 注诇讬讛 讻讛谉 注砖讗讛 讞诇诇讛 诇讛转讞讬讬讘 注诇讬讛 讗讞专 讻谉 讛讜讗 讗讜 讗讞专 诪砖讜诐 讞诇诇讛 讗诇讗 砖讗讬谉 讻讗谉 诪诇拽讜转 诪爪讚 砖讗讬谉 讻讗谉 讗讬住讜专 诪讜住讬祝 讻诪讜 砖讘讬讗专谞讜 讜讻谉 讻讛谉 砖讘讗 注诇 讗讞讜转讜 注砖讗讛 讝讜谞讛 讜诇讗 讞诇诇讛 注讚 砖讛谞讜诇讚 诪诪谞讛 诪诪讝专 讜诇讗 讞诇诇 讜讗讜讻诇 讘转专讜诪讛 诇讚注转 讛诪讻砖讬专 诪诪讝专 讘转专讜诪讛 讗讞专 砖讗讬谞讜 讞诇诇 讻诪讜 砖讘讬讗专谞讜 讘砖讘讬注讬 砖诇 讬讘诪讜转 讘诪砖谞讛 专讘讬注讬转 讗诇讗 砖诇讚注转谞讜 诪诪讝专 讻讝专 讙诪讜专 讛讜讗 讜讗讬谞讜 讗讜讻诇 讻诪讜 砖讻转讘谞讜 砖诐 讜讻诪讜 砖讗诪专讜 砖诐 讘讛讚讬讗 讘专讗砖 讛驻专拽 讜讛专讬 诪诪讝专 讚讗讬谞讜 讗讜讻诇 讜诪讗讻讬诇 讜爪专讬讱 诇驻专砖 讘讝讜 注砖讗讛 讝讜谞讛 讜诇讗 讞诇诇讛 注讚 砖讛谞讜诇讚 诪诪谞讛 诪诪讝专 讜诇讗 讞诇诇 砖讗诐 讘讗 注诇 讛讻讛谞转 注砖讗讛 讝讜谞讛 讜诇讗 讞诇诇讛 讜讗诐 讘讗 注诇讬讛 讘讬讗讛 砖谞讬讛 讛讜讗 讗讜 讗讞专 注砖讗讛 讞诇诇讛 讜讛谞讜诇讚 诪诪谞讛 讞诇诇 讜讗祝 讘讘讬讗讛 讗讞转 讬砖 讗讜诪专讬诐 砖讗诐 讙诪专 讘讬讗转讜 注砖讗讛 讞诇诇讛 砖诪砖讛注专讛 讘讛 注砖讗讛 讝讜谞讛 讜讻砖讙诪专 注砖讗讛 讞诇诇讛 讜讻谉 谞专讗讛 讘诪住讻转 讬讘诪讜转 讗诇讗 砖专讘讜转讬 驻讬专砖讜 讘讛 砖讗诐 讛注专讛 讜驻讬专砖 注砖讗讛 讝讜谞讛 讜讻砖讞讝专 讜讙诪专 注砖讗讛 讞诇诇讛 讗讘诇 讻诇 砖讛注专讛 讜诇讗 驻讬专砖 注讚 砖讙诪专 讘讬讗转讜 诇讗 注砖讗讛 讗诇讗 讝讜谞讛 讜讛讚讘专讬诐 谞专讗讬谉 讜讗诇诪谞讛 诇讻讛谉 讙讚讜诇 讙专讜砖讛 诇讻讛谉 讛讚讬讜讟 注砖讗讜讛 讞诇诇讛 讘讘讬讗讛 专讗砖讜谞讛 讻诇诇 讛讚讘专讬诐 讻诇 砖诪讗讬住讜专 讻讛谞讛 谞注砖讬转 讞诇诇讛 讜讻诇 砖讻谉 讝讜谞讛 诪讗讬住讜专 砖讘讬砖专讗诇 谞注砖讬转 讝讜谞讛 讜诇讗 讞诇诇讛:





转讜住驻讜转 专讗"砖

讙诪专讗 住"讚 讛专讬 砖诪讜转 诪讞讜诇拽讬谉 拽诪"诇 讙讜驻讬谉 诪讞讜诇拽讬谉 讘注讬谞谉 讜诇讬讻讗. 讜转讬诪讗 讚讗诪专 讘讻专讬转讜转 讜讘诪讻讜转 驻专拽 讗诇讜 讛诇讜拽讬谉 诇讞讬讬讘 注诇 讗讞讜转讜 砖讛讬讗 讗讞讜转 讗讘讬讜 讜讗讞讜转 讗诪讜 讚讞讬讬讘 讙' 讞讟讗讜转 讜讗诪讗讬 讛讗 诇讬讻讗 讙讜驻讬谉 诪讞讜诇拽讬谉 讜讬"诇 讚砖讗谞讬 讛转诐 讚砖诪讜转 讛讗讬住讜专讬谉 诪讞讜诇拽讬谉 专拽 砖诪讜转 讛讗诇诪谞讜转 讗讘诇 讘讻讜诇讛讜 诇讗 砖讬讬讻讗 专拽 讗讬住讜专 讚讗诇诪谞讛 讛讬诇讻讱 讘注讬' 讙讜驻讬谉 诪讞讜诇拽讬谉 讛讬讻讗 讚诇讬讻讗 砖诪讜转 诪讞讜诇拽讬谉 诪诪砖 讻讬 讛讛讬讗 讚诪讻讜转:



讻诇 砖讛讜讗 讘讬拽讞 讛专讬 讛讜讗 讘诇讗 讬拽讞 讚讻转讬讘 讘讻"讙 讻"讗 讘转讜诇讛 诪注诪讬讜 讬拽讞 讗砖讛 讜讻转讬讘 讘转专讬讛 讗诇诪谞讛 讜讙专讜砖讛 诇讗 讬拽讞 讜讚专砖讬' 讻诇 讘讬拽讞 讻砖讛讜讗 讘转讜诇讛 讛专讬 讛讬讗 讘诇讗 讬拽讞 讻砖讛讬讗 讗诇诪谞讛 讜讗讬谉 讝讛 讚专砖讗 讙诪讜专讗 讚讛讗 讘住诪讜讱 诪驻' 讟注诪讗 诪砖讜诐 讚讗讬谉 讗讬住讜专 讞诇 注诇 讗讬住讜专 讗诇讗 讗住诪讻转讗 讛讜讗:



讛讗 诪谞讬 专"砖 讛讬讗 讚讗诪专 讗讬谉 讗讬住讜专 讞诇 注诇 讗讬住讜专. 讜讗"转 讗讬诪专 讚讗专"砖 讛讬讬谞讜 讘讗讬住讜专 讻讜诇诇 讻讙讜谉 谞讘诇讛 讜讬讜诐 讛讻驻讜专讬诐 讗讘诇 讘讗讬住讜专 诪讜住讬祝 诇讗 讜讛讻讗 讗讬住讜专 诪讜住讬祝 讗讬讻讗 诪讬讙讜 讚诪讬转讜住祝 讘讛 讗讬住讜专 讗诇诪谞讛 诇讻讛谉 诪砖讜讞 诪诇讞诪讛 砖讛讬讛 诪讜转专 讘讛 拽讜讚诐 砖谞注砖讬转 讗诇诪谞讛 讜注讻砖讬讜 讛讬讗 讗住讜专讛 诇讜 讗讬转讜住祝 讘讜 谞诪讬 讗讬住讜专 讗诇诪谞讛 诇讻"讙. 讬"诇 讚住诪讬讱 讗住讜讙讬讬讗 讚驻"讚 讗讞讬谉 讚诪讜讻讞 讚诇讬转 诇讬讛 诇专"砖 讗讬住讜专 诪讜住讬祝:



诇讻"讙 诪讬讘注讬讗 讜讗讬谉 讝讛 讗讝讛专讛 诪谉 讛讚讬谉 讚讗讬住讜专讗 砖讛讬讛 诇讜 讘讛 讻砖讛讬讛 讻讛谉 讛讚讬讜讟 诇讛讬讻谉 讗讝诇:



讻讱 讗诇诪谞讛 讞诇讜拽讛 诪讙专讜砖讛 讜讞诇诇讛 讝讜谞讛 砖讞讬讬讘 注诇 讻诇 讗' 讜讗讞转. 讜讛讗 讚谞拽讟 转谞讗 诇驻诇讜讙讬 讗诇诪谞讛 诇讞讜讚讛 讜诇讗 讗讬爪讟专讬讱 诇驻诇讜讙讬 讞诇诇讛 诪讝讜谞讛 诪砖讜诐 讚讞诇诇讛 诪讜讞诇拽转 诪讝讜谞讛 诪讻讛谉 讛讚讬讜讟 讜讙诇讬诇谉 讘讙专讜砖讛 讜讛"讛 讘讞诇诇讛 讗讘诇 讘讗诇诪谞讛 讚讗讬转讜住祝 讘讻"讙 讜诇讗 诪爪讬谞讜 讘讛 砖谞讞诇拽讛 讗爪讟专讬讱 诇诪讬诇祝:



[讞诇诇讛 诇诪讛 谞讗诪专讛 驻"讛] 诇讜诪专 诇讱 讗讬谉 讞诇诇讛 讗诇讗 诪讗讬住讜专 讻讛讜谞讛 驻"讛 诪拽专讗 讬转讬专讛 拽讗讚专砖讬' 讚讛讗讬 讚讛讚专 讻转讘讛 诇讛讻讬 讻转讘讛 诇讜' 砖转诇诪讚 诪住讚专 讛讗诪讜专 讞诇诇讛 讗讞专 讗诇诪谞讛 讜讙专讜砖讛 砖讗讬谉 讗讬住讜专 谞讜讛讙 讗诇讗 讘讻讛谞讬诐 讜诇讗 讻转讘讜 讗讞专 讝讜谞讛 砖诪爪讬谞讜 砖诐 讝谞讜转 驻讜住诇 讘讬砖专讗诇 诇讜诪专 诇讱 砖讗讬谉 讞诇诇讛 讗诇讗 诪讘讬讗转 驻讬住讜诇 讻讛讜谞讛 诇讘讚讛 讜诇讗 诪讘讬讗转 讗讬住讜专 讛谞讜讛讙 讗祝 讘讬砖专讗诇 诇"讛:



讛讬诇讻讱 讻讛谉 砖讘讗 注诇 讗讞讜转讜 讝讜谞讛 诪砖讜讬 诇讛 驻"讛 讛讜讗讬诇 讜讗讬谉 讞诇诇讛 讗诇讗 诪讗讬住讜专 讻讛讜谞讛 讻讛谉 讛讚讬讜住 讗讜 讻"讙 砖讘讗 注诇 讗讞讜转讜 驻谞讜讬讛 讝讜谞讛 诪砖讜讬 诇讛 诇诇拽讜转 讻讛谉 讛讘讗 注诇讬讛 注讜讚 诪砖讜诐 讝讜谞讛 砖讛专讬 谞讘注诇讛 讘注讬诇转 讝谞讜转 诪讗住讜专 诇讛:





转讜住驻讜转 专"讬 讛讝拽谉

讗诇诪谞转 专讗讜讘谉 砖讛讬讗 讛讬转讛 讗诇诪谞讛 诪砖诇砖讛 讗谞砖讬诐 讜讛转专讜 讘讜 讛转专讗讛 讗讞转 诪砖讜诐 讗诇诪谞讛:



讻住讚专 讛讝讛. 砖谞转讗专诪诇讛 转讞诇讛 讜谞砖讗转 诇砖谞讬 讜讙专砖讛 讜谞砖讗转 诇讻讛谉 讜谞转讞诇诇讛 讘讘讬讗转讜 讜讗讞"讻 谞讘注诇讛 诇驻住讜诇讬诐 讗讜 诇拽专讜讘讬诐 讘注讬诇转 讝谞讜转 讜谞注砖讬转 讝讜谞讛:



讝讜谞讛 讛讜讬讗. 讞诇诇讛 诇讗 讛讜讬讗:



讗讬讻讗 诪"讚 讚讛"讙 讗讬住讜专 诪讜住讬祝 讜讗讬住讜专 讻讜诇诇 讗讬转 诇讬讛. 讜讛注讬拽专 讚讗讬住讜专 诪讜住讬祝 诇讞讜讚讬讛 讙专住讬' 讜讗讬住讜专 诪讜住讬祝 讛讜讗 砖谞讜住祝 讗讬住讜专 讘讞转讬讻讛 砖讗讜住专讛 讘诪讛 砖讛讬转讛 诪讜转专转 讘讛 讻讙讜谉 讙专讜砖讛 砖谞注砖讬转 讞诇诇讛 讬讻讜诇 诇讗住讜专 讛讞转讬讻讛 讚讛讬讬谞讜 讛讗砖讛 讗诐 讛讬讗 讘转 讻讛谉 讛讬诇讻讱 砖诐 讚讞诇诇讛 注诇 讙专讜砖讛 讛讜讗 讗讬住讜专 诪讜住讬祝 讜讗驻讬' 讛讬讗 讘转 讬砖专讗诇 讗转讬 讜讞讬讬诇 讜诇讜拽讛 注诇讬讛 讻讛谉 砖转讬诐. 讜讻谉 谞诪讬 讗诐 讛讗讬住讜专 讛诪讜住讬祝 讘讞转讬讻讛 讙专诪讛 诇讬讛 诇讗住讜专 讛讞转讬讻讛 诇诪讬 砖讛讬讛 诪讜转专 讘讛 讘转讞诇讛 拽讜讚诐 砖讬讞讜诇 注诇讬讛 讛讗讬住讜专 讛砖谞讬 讻讚讘专讬专谞讗 讛转诐 讘砖讘讜注讜转 讜讘住讜祝 讻诇 讛讘砖专. 讜讗讬住讜专 讻讜诇诇 讛讜讗 讻砖谞讜住祝 诇讜 讗讬住讜专 讘讞转讬讻讜转 讗讞专讜转 砖讛讬讛 诪讜转专 讘讛谉 讻讚讗讬转讗 讘砖讘讜注讜转 砖转讬诐 讛讬诇讻讱 讛讗 讚讗诪专讬' 讛讻讗 讛讜讬讗 诇讛 讞诇诇讛 诪讙讜 讚讗讬转讜住祝 讘讛 讗讬住讜专讗 诇诪讬讻诇 讘转专讜诪讛 讛讜讗 讗讬住讜专 诪讜住讬祝 讚讗讬住讜专 诪讜住讬祝 讘讗讜转讛 讞转讬讻讛 讚讗诪专讬谞谉 讘砖讘讜注讜转 砖转讬诐 讻砖谞讜住祝 诇讞转讬讻讛 讝讜 讗讬住讜专 诪驻谞讬 讛讗讬住讜专 讛砖谞讬 砖讗讜住专讛 讗讬住讜专讗 诇讙讘讜讛 讗讬转讜住祝 谞诪讬 诇讛讚讬讜讟. 讜讻谉 谞诪讬 讗诐 谞讜住祝 诇讛 讗讬住讜专 讘诪讛 砖讛讬转讛 诪讜转专转 讘讛 讻讚讛讻讗 讚讙专讜砖讛 砖谞注砖讬转 讞诇诇讛 讗诐 讛讬转讛 讘转 讻讛谉 讛讬转讛 诪讜转专转 讘转专讜诪讛 谞注砖讬转 讞诇诇讛 讜讗住讜专讛 讘转专讜诪讛 诪讙讜 讚讗讬转讜住祝 讘讛 讗讬住讜专讗 诇讙讘讬 转专讜诪讛 讗讬转讜住祝 谞诪讬 讗讬住讜专讗 诇讙讘讬 讻讛谉 砖讞讬讬讘 注诇讬讛 讗祝 诪砖讜诐 讞诇诇讛 讗驻讬' 讛讬转讛 讘转 讬砖专讗诇 讚砖诐 讞诇诇讛 讗讬住讜专 诪讜住讬祝 讛讜讗 砖讗诐 讛讬转讛 讘转 讻讛谉 讗讜住专讛 诇讞转讬讻讛 讘转专讜诪讛 砖讛讬转讛 诪讜转专转 讘讛 讻讚讻转讘讬谞谉:



讗住讜专讛. 砖讻讛谉 诇讜拽讛 注诇讬讛 讗祝 诪砖讜诐 讙专讜砖讛:



讞诇诇讛 诇诪讛 谞讗诪专讛. 讛专讬 讗住讜专讛 诇讻讛谉 讛讚讬讜讟:



讗讬谉 讞诇诇讛. 诪住讚专 讛注谞讬谉 讗转讛 诇诪讚 砖诇讗 讻转讘 讞诇诇讛 讗讞专 讝讜谞讛 诪驻谞讬 [砖诪爪讬谞讜 讘讬砖专讗诇] 砖诐 讝谞讜转 驻讜住诇 讻讚诇注讬诇. 讗诇讗 讻转讘讜 讗讞专 讗诇诪谞讛 讜讙专讜砖讛 砖讗讬谉 讗讬住讜专谉 谞讜讛讙 讗诇讗 讘讻讛谞讬诐:



讻讗谉 讘讻讛谉 讙讚讜诇. 诇讛诇谉 讘讻讛谉 讛讚讬讜讟:



讞讜诇讬谉. 讞诇诇讬诐 讚讻转讬讘 讘讻讛谉 讙讚讜诇 讜诇讗 讬讞诇诇 讛讬诇讻讱 讗讬谉 讞诇诇讛 讗诇讗 诪讗讬住讜专 讻讛讜谞讛:



讗诇诪谞讛 讜讙专讜砖讛 讘讗 注诇 讗砖讛 讗诇诪谞讛 砖讛讬讗 讙专讜砖讛 讙"讻:



砖谞讬 砖诪讜转. 诪砖讜诐 讗诇诪谞讛 讜诪砖讜诐 讙专讜砖讛:



注诇 讝讛. 讜讚讗讬 砖谞讬 砖诪讜转 讚拽转谞讬 讛讜讗 讗诇诪谞讛 讜讙专讜砖讛 诪讬讛讜 注诇 讗诇诪谞讛 诇讜拽讛 诪砖讜诐 诇讗 讬拽讞 讜诪砖讜诐 诇讗 转讞诇诇 讜讻谉 讘讙专讜砖讛:



讗诇讗 讗讞转. 住"讚 诇讗讜 讗' 讜讛讜讗 诇讗讜 讚讙专讜砖讛 讚讞诇讜爪讛 讚专讘谞谉 讛讜讗:



砖转讬 砖诪讜转. 诪砖讜诐 诇讗 讬拽讞 讜诪砖讜诐 诇讗 讬讞诇诇:



讜讞诇讜爪讛 诪讚专讘谞谉 讛讜讗. 拽讜砖讬讗 讛讜讗:



拽讚砖 诇讜拽讛. 驻专"砖 拽讚砖 讻讛谉 讙讚讜诇 讗讜 讛讚讬讜讟 讗讞转 诪谉 讛驻住讜诇讜转 讛讗诪讜专讜转 讘讛谉:



诇讗 讬拽讞. 讚诇讗 讬拽讞 诪砖诪注 诇讗 讬拽讚砖:



讘注诇. 讗祝 讘诇讗 拽讚讜砖讬谉 诇讜拽讛 诪砖讜诐 诇讗 讬讞诇诇. 拽讚砖 讜讘注诇 诇讜拽讛. 驻专"砖 砖转讬诐 讗讞转 诪砖讜诐 诇讗 讬拽讞 讜讗讞转 诪砖讜诐 诇讗 讬讞诇诇:



讗讬谞讜 诇讜拽讛. 讗驻讬' 诪砖讜诐 诇讗 讬拽讞:



讜诪讜讚讛 讗讘讬讬. 讗祝 注"讙 讚诪讞讬讬讘 诪诇拽讜转 讗拽讚讜砖讬谉 讘讗讬住讜专 讻讛讜谞讛 讛转诐 讛讜讗 讚讻诇 诇讗讜 讘讗驻讬 谞驻砖讬讛 讛讜讗 讜诇讗 转诇讛 讝讛 讘讝讛 讗讘诇 讬砖专讗诇 讛诪讞讝讬专 讙专讜砖转讜 诪砖谞砖讗转 诇讗讞专 讻转讬讘 诇讗 讬讜讻诇 诇砖讜讘 诇拽讞转讛 诇讛讬讜转 诇讜 诇讗砖讛 讜讻讬讜谉 讚拽讬讞讛 讛讬讬谞讜 拽讚讜砖讬谉 诇讛讬讜转 诇讜 诇讗砖讛 讛讬讬谞讜 讘讬讗讛 讗诇诪讗 转诇讛 专讞诪谞讗 拽讚讜砖讬谉 讘讘讬讗讛:



讜诪讜讚讛 专讘讗. 讗祝 注"讙 讚讘讗讬住讜专 讻讛讜谞讛 讘注讬 转专转讬 讘讬讗讛 讗讞专 拽讚讜砖讬谉 讛"诪 讚诇讗 诇拽讬 讗拽讚讜砖讬谉 诇讞讜讚讬讬讛讜 讗讘诇 讗讘讬讗讛 讘诇讗 拽讚讜砖讬谉 诇拽讬. 讜谞诪砖讱 讘讻诇 讝讛 专"砖 讗讞专 驻讬专讜砖讜 砖驻讬' 讚诇讗 讬讞诇诇 讗驻讬' 讗讻讛谉 讛讚讬讜讟 拽讗讬. 讜砖谞讬讛诐 诪讜讚讬诐 讘讬谉 讗讘讬讬 讘讬谉 专讘讗 讘讗讬住讜专 诪讞讝讬专 讙专讜砖转讜 诪砖谞砖讗转 诇讗讞专 讚讘注诇 讜诇讗 拽讚砖 砖讗讬谞讜 诇讜拽讛:



讚专讱 诇拽讜讞讬谉 讗住专讛 转讜专讛. 讻诇讜诪专 注诇 讛讘讬讗讛 诇讗 驻专讟 诇讗讜 讗诇讗 注"讬 诇拽讜讞讬谉 讚诇讗 讬讻讜诇 诇砖讜讘 诇拽讞转讛 讻转讬讘. 讜讚注转 讛专"诐 讝"诇 诇驻诪"砖 讘拽讚讜砖讬谉 驻讬"讝 讜讟"讜 讜讘住驻专 讛诪爪讜转 讘拽住"讛 讜讘拽住"讘 讚讗讬谞讜 诇讜拽讛 诪砖讜诐 诇讗 讬讞诇诇 讗诇讗 讻"讙 讘讗诇诪谞讛 诪驻谞讬 砖讛讬讗 讻砖专讛 诇讻讛讜谞讛 讜讘讝讗转 讛讘注讬诇讛 讞诇诇讛 讜驻住诇讛 诇讻讛讜谞讛. 讗诪谞诐 讻讛谉 讛讚讬讜讟 讗诐 讘注诇 讘诇讗 拽讚讜砖讬谉 讗注"驻 砖讝讛 讗住讜专 注诇讬讜 讜诪讜讝讛专 诪诪谞讜 讜驻住诇讛 诇讻讛讜谞讛 讗讬谞讜 诇讜拽讛 讻讬 诇讗 谞转讘讗专讛 讛讗讝讛专讛 讜讻转讘 讻"讙 讘讙专讜砖讛 讜讞诇诇讛 讝讜谞讛 注诐 讻讛谉 讛讚讬讜讟 讗' 讛讜讗 注"讻 注谞讬谉 诇砖讜谞讜 讜讻谉 谞专讗讛 诪谉 讛讛诇讻讛 砖讻诇 诪拽讜诐 砖讝讜讻专 砖诇讜拽讛 诪砖讜诐 诇讗 讬讞诇诇 诪驻专砖 讜讗讜诪专 讙"讻 讘讗诇诪谞讛. 讗"专 讬讛讜讚讛 讗诪专 专讘 讻"讙 讘讗诇诪谞讛 讜讻讜' 驻讬' 讗诇诪谞讛 讚讜拽讗. 讜诪讜转讬讘 转诇诪讜讚讗 讜诇讬诇拽讬 谞诪讬 诪砖讜诐 诇讗 讬讞诇诇 讝专注讜. 讻诇讜诪专 讗诪讗讬 谞拽讟 讗诇诪谞讛 讗驻讬' 讘讙专讜砖讛 诪爪讬 诇诪讬诪专 诇讜拽讛 砖转讬诐 诪砖讜诐 诇讗 讬拽讞 讜诪砖讜诐 讞诇讜诇 讝专注讜 讜诪砖谞讬 讛讗讬 讚谞拽讟 讗诇诪谞讛 讜诇讗 讙专讜砖讛 诪砖讜诐 讚诪讬讬专讬 讘砖诇讗 讙诪专 讘讬讗转讜 讗讘诇 诇注讜诇诐 讗诐 讙诪专 讘讬讗转讜 讛专讬 讞诇诇 讝专注讜 讜讗祝 讘讙专讜砖讛 诇讜拽讛 砖转讬诐. 讜讗讜转讘讬讛 专讘讗 诪讛讗 诪转谞讬' 讚讗诇讜 讛谉 讛诇讜拽讬谉 砖讚注转 专讘讗 讚诇讗 讬讞诇诇 讗讬谞讜 诇讜拽讛 讗诇讗 注诇 讗诇诪谞讛 砖讛讬讗 讻砖专讛 讜谞转讞诇诇讛 讘讘讬讗转讜 讜讝讛 讛诇讗讜 讘讗诇诪谞讛. 讜讗讜转讘讬讛 诪讗讬 诇讗讜 砖谞讬 砖诪讜转 讜转讜 诇讗 讻诇讜诪专 讗讬谉 讛爪讟专驻讜转 诇讗讬住讜专谉 讗诇讗 讻砖诐 砖诇讜拽讛 诪砖讜诐 讗诇诪谞讛 讻讱 诇讜拽讛 诪砖讜诐 讙专讜砖讛 讗讘诇 诇注讜诇诐 诪砖讜诐 讗诇诪谞讛 诇讜拽讛 砖转讬诐 讜诪砖讜诐 讙专讜砖讛 讗讬谞讜 诇讜拽讛 讗诇讗 讗讞转 讜诪砖谞讬 诇讗 砖谞讬 砖诪讜转 诪砖讜诐 讗诇诪谞讛 讜砖谞讬 砖诪讜转 诪砖讜诐 讙专讜砖讛 讜诪讻诇 讜讻诇 讛砖讜讛 讗讜转谉. 讜诪讜转讬讘 诪讙专讜砖讛 讜讞诇讜爪讛 讚诇讗 转谞讬 讗诇讗 讗讞转. 讜诪砖谞讬 讜讻讜' 谞诪爪讗 讚注转 专讘讗 讚讛讗 讚讗诪专 专讘 讻"讙 讘讗诇诪谞讛 诇讜拽讛 砖转讬诐 讘讗诇诪谞讛 讚讜拽讗 讛讜讗. 讜讚注转 砖讬讟转 讛讙诪' 讚讗驻讬' 讘讙专讜砖讛 讛讜讗 讗诐 讙诪专 讘讬讗转讜 讜讘转专 讛讻讬 讗转讬讗 驻诇讜讙转讗 讚讗讘讬讬 讜专讘讗 讚砖讬讬讻讗 讘讛讗 诪讬诇转讗 讜诪讙专专 注诪讛 驻诇讜讙转讗 讗讞专讬转讬. 讗诪专 讗讘讬讬 拽讚砖 诇讜拽讛 讻诇讜诪专 拽讚砖 讻"讙 讗诇诪谞讛 讗讜 讛讚讬讜讟 讙专讜砖讛 诇讜拽讛 [诪砖讜诐] 诇讗 讬拽讞 讘注诇 讗注"驻 砖诇讗 拽讚砖 诇讜拽讛 诪砖讜诐 诇讗 讬讞诇诇 讚住"诇 诇讗讘讬讬 讻砖讟讛 讚诇注讬诇 讚诇讗 讬讞诇诇 讝专注讜 讚讻转讬讘 讗祝 诇讻诇 讗讬住讜专讬 讻讛讜谞讛 讛诇讻讱 讗驻讬' 讻讛谉 讛讚讬讜讟 讗诐 讘讗 注诇 讗讞转 诪讛讗住讜专讜转 诇讜拽讛 讗祝 诪砖讜诐 诇讗 讬讞诇诇. 讜讗诐 拽讚砖 讜讘注诇 诇讜拽讛 砖转讬诐 讜讛讛"谞 诇诪诪讝专转 讜谞转讬谞讛 诇讬砖专讗诇 讚诇讗 讻转讬讘 讘讛讜 拽讬讞讛 讗诇讗 诇讗 讬讘讗 砖诇讜拽讛 注诇讬讛诐 讗诐 讘讗 注诇 讗讞转 诪讛谉 讘诇讗 拽讚讜砖讬谉. 讜专讘讗 讗诪专 拽讚砖 讜讘注诇 讘讬谉 讻"讙 讘讗诇诪谞讛 讗讜 讛讚讬讜讟 讘讙专讜砖讛 诇讜拽讛 讻"讙 砖转讬诐 讻讚诇注讬诇 讜讛讚讬讜讟 讗讞转 诇讗 讘注诇 讗讬谞讜 诇讜拽讛 诇讗 讻"讙 讜诇讗 讛讚讬讜讟 讻诇诇. 诪讛 讟注诐 拽讗诪专 讻诇讜诪专 讝讛 讟注诐 诇讻诇 讚讘专讬 专讘讗. 讜讛"驻 讝讛 讛诇讗讜 讚诇讗 讬讞诇诇 讗讬谞讜 诇讜拽讛 注诇讬讜 讗诇讗 诪讗诇诪谞讛 砖讘讛 谞转讬讬讞讚 讝讛 讛诇讗讜 砖讛讜讗 诪讞诇诇讛 注转讛 讘讘讬讗转讜 讜讗注"驻 砖讝讻专 讙专讜砖讛 讻讗谉 讜讞诇诇讛 讝讜谞讛 砖讛讝讻讬专 诇诪注诇讛 讘驻专砖转 讻讛谉 讛讚讬讜讟 诇讗 诇讬讞讚 诇讛诐 诇讗讜 注诇 讛讘讬讗讛 诇讞讜讚讛 诪砖讜诐 讞诇讜诇 讛讝专注 讘讗. 讗诇讗 诇驻专砖 讟注诐 讛讗讬住讜专 砖诇讗 讬讞诇诇 讝专注讜 讜讗讬谉 诇讛诇拽讜转 注诇 诇讗讜 讝讛 砖讗讬谞讜 讗诇讗 驻讬' 讜讟注诐 注诇 讛讗讬住讜专. 讗讘诇 诪讗诇诪谞讛 讗诐 讘讗 注诇讬讛 诇讜拽讛 砖讛专讬 诇讗 讗住专讛 诇讜 讗诇讗 讘讝讗转 讛驻专砖讛 讜讘讗 诇讛讝讛讬专讜 砖诇讗 讬讞诇诇 讜讙诐 讘讛 谞转谉 讟注诐 讞诇讜诇 讛讝专注 诇讗住讜专 讛拽讬讞讛 讗诇诪讗 讗讬谞讜 诇讜拽讛 注诇 讛拽讬讞讛 讗诇讗 诪驻谞讬 讛讞诇讜诇 讜讛讜讗讬诇 讜诇讗 讘讗 注诇讬讛 讗讬谞讜 诇讜拽讛. 讜讛讛"谞 诇诪诪讝专转 讜谞转讬谞讛 诇讬砖专讗诇 讚诇讗 讞诪讬专讬 诪讗讬住讜专讬 讻讛讜谞讛 讜讗讬谉 诇讜拽讬谉 注诇讬讛诐 讗诇讗 讘讘讬讗讛 砖讗讞专 拽讚讜砖讬谉. 讜讛谞讛 讝讛 讛驻讬' 讟讜讘 诪讗讚 讜诪拽讜讘诇 诇诪"砖 讛专讘 讜谞讗讜转 诇砖讟转 讛讙诪' 讜专讘讗 注诪讚 讘讚注转 讗讞专转. 讻讬 诇驻讬' 专"砖 专讘讗 住讜讘专 砖讗祝 讘讗诇诪谞讛 讗讬谞讜 诇讜拽讛 诪砖讜诐 诇讗 讬讞诇诇 讜诇讗 讬讚注转讬 诪讬 讛讻专讬讞 诇讞讝讜专 诪讚注转讜 讜诇讜诪专 砖诇讜拽讛 诪砖讜诐 诇讗 讬讞诇诇 讘讗诇诪谞讛. 讜讛讗 讚拽讗诪专 专讘讗 讘转诪讜专讛 驻' 讻诇 讛讗住讜专讬谉 讘讝讜谞讛 讙讜讬讛 讛讘讗 注诇讬讛 诇讜拽讛 诪砖讜诐 诇讗 讬讞诇诇 讻讗讘讬讬 拽讗诪专 讻诪"砖 讘驻' 讛讘讗 注诇 讬讘诪转讜:





转讜住驻讜转 专讬"讚

讛专讬 讙讜驻讬谉 诪讜讞诇拽讬谉 讜讛专讬 砖诪讜转 诪讜讞诇拽讬谉 驻讬' 讜讘讛转专讗讛 讗讞转 砖讛转专讜 讘讜 讛讻讗 注诇 讛讗诇诪谞讛 诇讜拽讛 讞讬讬讘 注诇 讻诇 讗讞转 讜讗讞转 讻讬讜谉 讚讙讜驻讬谉 诪讜讞诇拽讬谉:



谞讝讬专 砖讛讬讛 砖讜转讛 讬讬谉 讻诇 讛讬讜诐 讗讬谞讜 讞讬讬讘 讗诇讗 讻讜'. 驻讬' 讛讗讬 诪转谞讬转讬谉 诪讬转讜拽诪讛 讗驻讬' 诇专' 讬讜住讬 讘专' 讬讛讜讚讗 讚讗诪专 讘专讬砖 驻' 讛讬讜 讘讜讚拽讬谉 讗讜转讜 讞讘专 讗讬谞讜 爪专讬讱 讛转专讗讛 诇驻讬 砖诇讗 谞转谞讛 讛转专讗讛 讗诇讗 诇讛讘讞讬谉 讘讬谉 砖讜讙讙 诇诪讝讬讚. 讜讛讻讗 诪讻讬 讗住专讜 讘讬讛 讞讚讗 讝讬诪谞讗 讛专讬 诪讝讬讚 讛讜讗 讜讬诇拽讛 注诇 讻诇 砖转讬讬' 讜砖转讬讬讛 讘诇讗 讛转专讗讛 讗讞专转 讛讗 诇讗 讗诪专讬谞谉 讚诪爪讬 诪砖转诪讬讟 讜讗诪专 讗注"驻 砖讛转专讜 讘讬 讜讛讜讚注讬谞讬 砖谞讝讬专 讛砖讜转讛 讬讬谉 诇讜拽讛 讗谞讬 住讘专转讬 诇砖转讜转 讻诇 讛讬讜诐 讻讜诇讜 讜诇诇拽讜转 驻注诐 讗讞转 讜讗诇讜 讬讚注转讬 砖讗诇拽讛 注诇 讻诇 讻讜住 讜讻讜住 诇讗 讛讬讬转讬 砖讜转讛 讛诇讻讱 爪专讬讱 讛转专讗讛 注诇 讻讜住 讜讻讜住:



诪讛讜 讚转讬诪讗 讛专讬 砖诪讜转 诪讜讞诇拽讬谉 拽诪"诇 讙讜驻讬谉 诪讜讞诇拽讬谉 讘注讬谞谉 讜诇讬讻讗. 驻讬' 讚诇讗 讬拽专讗 砖诪讜转 诪讜讞诇拽讬谉 讗诇讗 砖诪讜转 砖诇 讗讬住讜专讬谉 讞诇讜拽讬谉 讻讙讜谉 讞诇讘 谞讜转专 讜驻讙讜诇 讘讛注诇诐 讗讞讚 讞讬讬讘 注诇 讻诇 讗' 讜讗' 讗讘诇 讗诇诪谞讛 诪砖诇砖讛 讘注诇讬诐 讗讬谞讛 讗诇讗 诇砖诐 讗讬住讜专 讗讞讚 讗诇诪谞讛 诇讗 讬拽讞 讜讚诪讬讗 诇讗讜讻诇 讞诇讘 砖讜专 讜讻砖讘 讜注讝 讘讛注诇诐 讗讞讚 砖讗讬谞讜 讞讬讬讘 讗诇讗 讗讞转. 讗讘诇 讛讬讻讗 讚讗讬讻讗 讙讜驻讬谉 诪讜讞诇拽讬谉 讗注"驻 砖讛诐 诪砖诐 讗讬住讜专 讗讞讚 讞讬讬讘 注诇 讻诇 讗' 讜讗讞讚 讻讚讗诪专讬' 讘讻专讬转讜转 讘驻专拽 讗诪专讜 诇讜 讛讘讗 注诇 讞诪砖 谞砖讬' 谞讚讜转 讞讬讬讘 注诇 讻诇 讗' 讜讗讞转 讜讗注"驻 砖讻讜诇谉 砖诐 讗' 讛谉 讗诇 转讘讜讗讜 注诇 讛谞讚讛 讜讛"讛 讛讘讗 注诇 砖转讬 讗诇诪谞讜转 专讗讜讘谉 讞讬讬讘 砖转讬诐. 谞专讗讛 诇讬 讚诇讗 讗诪专讬' 讙讜驻讬谉 诪讜讞诇拽讬谉 讗诇讗 讘讘注诇讬 讞讬讬诐. 讻讙讜谉 讛讘讗 注诇 讞诪砖 谞讚讜转 讜注诇 讞诪砖 讗诇诪谞讜转 讜讻谉 讛专讜讘注 讞诪砖 讘讛诪讜转 讘讛注诇诐 讗' 讞讬讬讘 注诇 讻诇 讗讞转 讜讗讞转 讗讘诇 讘砖讞讜讟讬谉 诇讗 讗诪专讬谞谉 讙讜驻讬谉 诪讜讞诇拽讬谉 诪砖讜诐 讚诇讗 讞砖讬讘讬 讜讗诐 讗讻诇 讞诇讘 诪讻诪讛 讘讛诪讜转 讘讛注诇诐 讗讞转 讗讬谞讜 讞讬讬讘 讗诇讗 讗讞转. 讜讻谉 讗诐 讗讻诇 谞讘诇讛 诪讻诪讛 讘讛诪讜转 讘讛转专讗讛 讗讞转 讗讬谞讜 诇讜拽讛 讗诇讗 讗讞转 讜讻谉 讙讬讚 讛谞砖讛 诪讻诪讛 讘讛诪讜转. 讜诪讗讬 讚转谞谉 讘驻专拽 讙讬讚 讛谞砖讛 讗讻诇 诪讝讛 讻讝讬转 讜诪讝讛 讻讝讬转 住讜驻讙 砖诪谞讬诐. 讻讙讜谉 砖讗讻诇谉 讘砖转讬 讛转专讗讜转 讜讗转讗 诇讗砖诪讜注讬谞谉 讚讙讬讚 讛谞砖讛 谞讜讛讙 讘砖转讬 讛讬专讻讜转 讜诇讗驻讜拽讬 诪专' 讬讛讜讚讛 讚讗诪专 讗讬谞讜 谞讜讛讙 讗诇讗 讘砖诇 讬诪讬谉 讜诇讗 诪爪讗转讬 讞讬诇讜拽 讞讟讗转 讘砖讞讜讟讬谉 讗诇讗 讘讗讜讻诇 谞讜转专 诪讞诪砖讛 讝讘讞讬诐 讘讛注诇诐 讗讞讚 讚讛讜讗 驻诇讜讙转讗 讚转谞讗讬 讘驻' 讗诪专讜 诇讜 讜谞专讗讛 诇讬 讚诪讗谉 讚诪讞讬讬讘 注诇 讻诇 讗讞讚 讜讗讞讚 讚讜拽讗 讘讝讘讞讬诐 拽讗 诪讞讬讬讘 诪砖讜诐 讚讞砖讬讘讬 讜讞砖讬讘讬 诇讬讛 讙讜驻讬谉 诪讞讜诇拽讬谉 讗讘诇 讗讜讻诇 讞诇讘 诪讞诪砖讛 讘讛诪讜转 诪讜讚讛 讚讗讬谞讜 讞讬讬讘 讗诇讗 讗讞转. 讜谞专讗讛 诇讬 讚讙诐 讘讘讛诪讛 谞诪讬 讗诪专讬谞谉 讙讜驻讬谉 诪讜讞诇拽讬谉 讘讘注诇讬 讞讬讬诐 讚诪讛 诇讬 专讘注 讞诪砖讛 讘讛诪讜转 诪讛 诇讬 讘讗 注诇 讞诪砖 谞讚讜转 讜讻谉 讗诐 讗讻诇 讗讘专 诪谉 讛讞讬 诪讞诪砖 讘讛诪讜转 讗讜 砖转诇砖 讞诇讘 诪讞诪砖 讘讛诪讜转 讜讗讻诇 讘讛注诇诐 讗讞讚 讗讜 砖讗讻诇 讚诐 讛拽讝讛 诪讞诪砖 讘讛诪讜转 讘讛注诇诐 讗讞讚 讞讬讬讘 注诇 讻诇 讗讞转 讜讗讞转:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讛专讬 讙讜驻讬诐 讻讜' 讜讻谉 诪砖诪注 诪讚诪砖谞讬 讗诇讗 砖讘讗 注诇 讗诇诪谞讛 讗讞转 砖诇砖 讘讬讗讜转 讜诇讗 讻讜' 注讻"诇 拽"拽 讜诪讗讬 诪砖诪注 讚讗讚专讘讛 讛讜讛 谞讬讞讗 诇讬讛 诇砖谞讜讬讬 讘讗诇诪谞讛 讗讞转 诪讗讬砖 讗讞讚 讜砖诇砖 讘讬讗讜转 诪讘砖诇砖 讗诇诪谞讜转 讜砖诇砖 讘讬讗讜转 讗驻讬诇讜 砖诇 讗讬砖 讗讞讚 讜诪讛讗 讚诪砖谞讬 诇驻讬 讛讗诪转 讘讗诇诪谞讛 讗讞转 砖诇 砖诇砖讛 讘谞讬 讗讚诐 讜诇讗 诪讜拽诪讬 诇讬讛 讘讙' 讗诇诪谞讜转 砖诇 讗讚诐 讗讞讚 讜讚讗讬 讚诇讬讻讗 诇讛讜 诇讗讜讻讞讬 诪讬讚讬 讚诪讗讬 讗讜诇诪讗 讛讗讬 诪讛讗讬 讜讗讬讻讗 诇诪讬诪专 讚讞讚讗 诪讬谞讬讬讛讜 谞拽讟 讜讬砖 诇讬讬砖讘 讚讘专讬讛诐 讚讛讻讬 拽讗诪专 诪讚讘注讬 诇砖谞讜讬讬 诪注讬拽专讗 砖讘讗 注诇 讗诇诪谞讛 讗讞转 讘砖诇砖 讘讬讗讜转 讜讚讞讬 诇讬讛 讚讘诇讗 讗转专讜 讘讬讛 诇讬讻讗 诇诪转讜拽诪讗 诪砖讜诐 讚讛讜讛 驻砖讬讟讗 讚讗讬谞讜 讞讬讬讘 讗诇讗 讗讞转 讗诪讗讬 诇讗 诪转讜拽诪讗 诇讬讛 讛讻讬 讻讚讘注讬 诇诪讬诪专 诪注讬拽专讗 讘讙' 讗诇诪谞讜转 讜诪讗讬砖 讗讞讚 讚讘讛讗 讜讚讗讬 讚诇讗 讛讜讛 驻砖讬讟讗 诇讬讛 讚讗讬谞讜 讞讬讬讘 讗诇讗 讗讞转 讗诇讗 注"讻 住讘讬专讗 诇讬讛 讘讻讛讗讬 讙讜讜谞讗 讘砖诇砖 讗诇诪谞讜转 讗驻讬诇讜 诪讗讬砖 讗讞讚 讞讬讬讘 注诇 讻诇 讗讞转 讻讬讜谉 讚讙讜驻讬谉 诪讞讜诇拽讬谉 讜讚讜"拽:


讘讚"讛 驻专讟 诇讻"讙 讻讜' 讜讛讗讬 讗讬住讜专讗 诪讜住讬祝 讛讜讗 讻讜' 讗转讜住祝 讘讛 讗讬住讜专 讗诇诪谞讛 讻讜' 注讻"诇 讘驻住拽讬 转讜住驻' 诪驻讜专砖 讚讛讜讛 讗讬住讜专 诪讜住讬祝 诇讙讘讬 诪砖讜讞 诪诇讞诪讛 砖讗讬谞讜 讗讞讬讜 讜讻诇 讛谞砖讬诐 讛讗住讜专讜转 诇讻讛谉 讙讚讜诇 讗住讜专讜转 讗祝 诇诪砖讜讞 诪诇讞诪讛 注讻"诇 讜讻"讛 讘转"讬:


讘驻专砖"讬 讘讚"讛 讞诇诇讛 诇诪讛 讻讜' 砖转诇诪讚 诪住讚专 讛讗诪讜专 讞诇诇讛 讗讞专 讗诇诪谞讛 讻讜' 讜诇讗 讻转讘讛 讗讞专 讝讜谞讛 讜讻讜' 注讻"诇 专"诇 砖砖讬谞讛 讻讗谉 讘讻"讙 诪住讚专 讛讻转讜讘 讘讻讛谉 讛讚讬讜讟 讝讜谞讛 讜讞诇诇讛 诇讗 讬拽讞讜 讜讗砖讛 讙专讜砖讛 讜讙讜' 讜讻讗谉 讘讻"讙 讻转讘 讞诇诇讛 讘转专 讙专讜砖讛 讜拽讜讚诐 讝讜谞讛 讚讻转讬讘 讗诇诪谞讛 讙专讜砖讛 讜讞诇诇讛 讝讜谞讛 讜讙讜' 诇诇诪讚讱 讚讞诇诇讛 拽讗讬 讗讗诇诪谞讛 讜讙专讜砖讛 讚讛讜讜 驻住讜诇 讻讛讜谞讛 讜注讬拽专 讛讛讜讻讞讛 诪讚砖讬谞讛 诇诪讻转讘 讞诇诇讛 讗讞专 讙专讜砖讛 讗讘诇 诪讚讻转讬讘 讝讜谞讛 讘转专 讞诇诇讛 诇讗讜 讛讜讻讞讛 讙诪讜专讛 讚讗诇"讻 诪谞诇讬讛 诇诪讬诪专 讚讝讜谞讛 讬转讜专讗 讚拽专讗 讛讜讗 诇讙"砖 谞讗诪专 讻讗谉 讝讜谞讛 讻讜' 讚讛讗 讗讬爪讟专讬讱 诇诪讻转讘 诪砖讜诐 砖讬谞讜讬 讛住讚专 诇诇诪讚讱 砖讗讬谉 讞诇诇讛 诪讗讬住讜专讬 拽讛诇 讗诇讗 讚讘诇讗讜 讛讻讬 诇诪讚谞讜 讝讛 诪讚砖讬谞讛 诇诪讻转讘 讞诇诇讛 讘转专 讙专讜砖讛 讚砖诪注讬谞谉 诪讬谞讬讛 砖驻讬专 讚讗讬谉 讞诇诇讛 讗诇讗 诪驻住讜诇 诇讻讛讜谞讛 讗诇讗 讚讛讻讬 拽讗诪专 诇讘转专 讚讛讜爪专讱 诇诪讻转讘 讝讜谞讛 诪砖讜诐 讙讝讬专讛 砖讜讛 讻讚诪住讬拽 讛讜爪专讱 诇砖谞讜转 讜诇诪讻转讘讬讛 讘转专 讞诇诇讛 讜讚讜"拽:





专砖"砖

讙诪专讗 讛"诇 讞诇诇讛 诪讬讙讜 讚讗讬转讜住祝 讗讬住讜专讗 诇诪讬讻诇 讘转专讜诪讛. 诪砖诪注 诇讻讗讜专讛 讚讘讘转 讻讛谉 讚讜拽讗 讗讬讬专讬 讚讘"讬 诪注讬拽专讗 谞诪讬 诇讗 讗讻诇讛. 讗讜诇诐 诇驻讬 讚诪住讬拽 讘讝讜谞讛 讛讜讗讬诇 讜砖诐 讝谞讜转 讻讜'. 驻砖讜讟 讚讛讻讗 讗驻讬' 讘"讬 谞诪讬 讛讜讗讬诇 讜砖诐 讞诇诇讜转 驻讜住诇 讘转专讜诪讛 讘讘"讻. 讜爪专讬讱 诇讞诇拽 讘讬谉 讝讛 诇讛讗 讚讻' 讛专诪讘"诐 讘驻"讚 诪讛诇' 砖讙讙讜转 讛"讙 讚讻诇 讗诇讜 砖转讗住专 讻讜' 注诇讬讛谉 讘讗讬住讜专 诪讜住讬祝 爪专讬讱 砖讬讛讬讜 讻讜' 讘注讜诇诐 讻讜' 注"砖:



砖诐 讚讗讬 专讘谞谉 讛讗 讗诪专讬 讗讬住讜专 讞注"讗. 拽砖讛 讚讬诇诪讗 砖讗谞讬 讛讻讗 讚讙诇讬 诇谉 拽专讗. 讜讚讜讞拽 诇讜诪专 讚讬讻讜讜谉 诇讛讘专讬讬转讗 讚诇注讬诇 讗诇诪谞讛 讜讙专讜砖讛 讻讜' 讞讬讬讘 注讻讗讜"讗. 讜诇讻讗讜专讛 讛谞诇"驻 讚讛讗 讚讗诪专 讻诇 砖讛讜讗 讘讬拽讞 讻讜' 讗讬谉 讻讜讜谞转讜 诇讬诇驻讜转讗 注"讚 讚讗专"讗 讘驻住讞讬诐 (诪讙 讘) 讻诇 砖讬砖谞讜 讘讘"转 讞诪抓 讻讜'. 讗诇讗 诇住讬诪谞讗 讘注诇诪讗 谞拽讬讟. 讗讱 诪驻专砖"讬 诪讜讻讞 讚诇讬诇驻讜转讗 拽讗诪专 讜讻"诪 诪诇砖讜谉 驻专讟 讻讜' 讜注讬' 讬讘诪讜转 (讚) 转讚"讛 讚讻转讬讘. 讜讗讜诇讬 讬诇"驻 讚讛拽讜砖讬讗 讛讬讗 讚谞讬诇祝 诪讛讻讗 讚讗讬谉 讗讞注"讗 讗驻讬' 讘诪讜住讬祝. 讜注讬' 讞讜诇讬谉 (拽讬讙 讘):



砖诐 讗驻"转 专讘谞谉 讻讜' 讛"诪 讗讬住讜专 讞诪讜专 注诇 讗讬住讜专 拽诇 讻讜'. 谞专讗讛 讚诇"讚 讗诇讗 讗驻讬' 讘砖讜讬谉 讻讚诪讜讻讞 诪讛讘专讬讬转讗 讚诇注讬诇 讜诇讗 讗转讗 讗诇讗 诇讗驻讜拽讬 拽诇 注诇 讞诪讜专 讻讚住讬讬诐. 讗讜 讬"诇 讚诪讜住讬祝 谞拽专讗 讙"讻 讞诪讜专:



砖诐 驻砖讬讟讗 诪讬讙专注 讙专注. 讻爪"诇 讜讻诪讜 砖讛讜讗 讘驻专砖"讬:



专砖"讬 讚"讛 讗讬住讜专 讻讛讜谞讛 砖讗谞讬. 讛诇讻讱 讻讜' 注诇 讞诪讜专 讚注诇诪讗. 诪砖诪注 讚专"诇 讚诇讗讜 讗讬住讜专 讻讛讜谞讛 讻讙讜谉 讗讬住讜专 讗讞讜转 讚讛讻讗. 讜诇"讬 诪讗讬 讚讞拽讜 诇讝讛 讚驻砖讟讬' 诪砖诪注 讚讗驻讬' 讗诐 讙诐 讛专讗砖讜谉 诪讗讬住讜专讬 讻讛讜谞讛. 讜讘讝讛 讬"诇 讚讙诐 讘专讬讬转讗 讛拽讜讚诪转 讚讗诇诪谞讛 讜讙专讜砖讛 讻讜' 讞讬讬讘 注讻讗讜"讗 讗转讬讗 讻讜讜转讬' 诪讟注诐 讚讗"讻 砖讗谞讬. 讜注"讻 诇讗 拽诪"诇 讘讘专讬讬转讗 讝讜 讚诇讗 讞讬讬诇 讗诇讗 讘拽诇 注诇 讛讞诪讜专:



专砖"讬 讚"讛 讻砖诐 砖讞诇讜拽讛 讻讜'. 诇诇诪讚讱 讻讜' 诇讜拽讛 注诇讬讛 讗祝 诪砖讜诐 讙专讜砖讛. 诪砖诪注 讚讗讬住讜专 讙专讜砖讛 讘讗 注诇讬讛 讘住讜祝 讜讗祝 砖讗讬谞讜 讗讬住讜专 诪讜住讬祝 讜讻"讻 诇注讬诇 (讘注"讗) 讘讚"讛 讜讛专讬 讗诇诪谞讛 "讜讻谉 讝讜谞讛 讻讜' 砖讘讗 讻讜' 诇诇拽讜转 诪砖讜诐 讞诇诇讛" (讜讘讝讛 讬"诇 拽爪转 诪讛 砖讙诪讙诪转讬 注诇 讛专注"讘 讘专驻"讙 讚诪讻讜转) 讜讗"讻 驻诇讬讙讗 注诇 讛讘专讬讬转讗 讚诇注讬诇 讝讬谞转讛 讜谞转讞诇诇讛 讻讜' 讗"讞 讗诇讗 讗讞转. 讜谞"诇 讚讛讛讜讗 转谞讗 诪讜拽讬 诇讛讗讬 诇讗 讬拽讞讜 讚讻转讬讘 讘讙专讜砖讛 诇讛讗 讚讚专砖讬谞谉 讘讬讘诪讜转 (驻讚 讘) 诇诇诪讚 砖讛讗砖讛 诪讜讝讛专转 注"讬 讛讗讬砖. 讜讙专讜砖讛 讚讻转讬讘讗 讘讻"讙 讛讜讗 讘讻讚讬 诇诪讬住诪讱 讗讞专讬讛 讞诇诇讛 诇诇诪讚 砖讗讬谉 讞诇诇讛 讗诇讗 诪讗讬住讜专讬 讻讛讜谞讛 注讬' 诪讛专砖"讗. 讜讘讝讛 讬"诇 拽爪转 诪讛 砖转诪讛转讬 注"讚 讛转讜住' 讘讘"诪 (诇 讘) 注"砖 讚讛诐 讻转讘讜 讗诇讬讘讗 讚讛讗讬 转谞讗 讚诇讞诇讜拽讛 拽讗转讬:



转讚"讛 驻专讟. 讜讻讛"谞 讛讗住讜专讜转 诇讻讛"讙 讗住讜专讜转 讗祝 诇诪砖"诪. 讛讜讗 讘讬讜诪讗 (注讙):





驻谞讬 讬讛讜砖注

转谞讬 转谞讗 拽诪讬讛 讚专讘 砖砖转 讻诇 砖讛讜讗 讘讬拽讞 讻讜' 驻专讟 诇讻"讙 砖讘讗 注诇 讗讞讜转讜 讗诇诪谞讛. 讜诪砖诪注 诪驻专砖"讬 讚诪讚专砖讗 讚住诪讜讻讬谉 讚专讬砖 诇讛 讛讻讬 讜诇驻"讝 讛讬讛 谞"诇 诇讻讗讜专讛 讚讚讜拽讗 谞拽讬讟 讘讗 注诇 讗讞讜转讜 讚讛"诇 诪讞讬讬讘讬 讻专讬转讜转 砖讗讬谉 拽讬讚讜砖讬谉 转讜驻住讬谉 讘讛 讜诇讗 拽专讬谞谉 讘讛 讬拽讞 诪砖讗"讻 讘讞讬讬讘讬 诇讗讜讬谉 讚拽专讬谞谉 讘讛讜 讬拽讞 讗诇讗 讚讗"讗 诇驻专砖 讻谉 讚讛讗 诇诪讗讬 讚讘注讬 诇诪讬诪专 讚专讘讬 砖诪注讜谉 讛讬讗 讚讗诪专 讗讬谉 讗讬住讜专 讞诇 注诇 讗讬住讜专 讗"讻 讗砖讗专 讞讬讬讘讬 诇讗讜讬谉 讻讙讜谉 诪诪讝专转 讜谞转讬谞讛 谞诪讬 诇讗 讞讬讬诇 讗讬住讜专 讗诇诪谞讛. 讜注讜讚 讚诪讗讬 拽讗诪专 讚讗讬 专讘谞谉 讛讗 讗诪专讬 讗讬住讜专 讞诇 注诇 讗讬住讜专 讜诪讗讬 拽讜砖讬讬讗 讚诇诪讗 砖讗谞讬 讛讻讗 讚讙诇讬 拽专讗 讚转诇讬讗 讘转驻讬住转 拽讬讚讜砖讬谉 讚讜拽讗 讗注"讻 讚诇讗讜 讚讜拽讗 谞拽讬讟 讗讞讜转讜 讗诇讗 讛"讛 诇砖讗专 讞讬讬讘讬 诇讗讜讬谉 诪砖讜诐 讚诇讗讜 诪讚专砖讗 讚拽专讗 讬诇讬祝 诇讛 讗诇讗 诇讬砖谞讗 讘注诇诪讗 谞拽讬讟 讜专砖"讬 讝"诇 谞诪讬 诇讗 讘讗 诇驻专砖 讗诇讗 诇砖讜谉 讛讘专讬讬转讗 讚拽转谞讬 讻诇 砖讛讜讗 讘讬拽讞. 讜诇驻"讝 爪"诇 讚讛讗 讚谞拽讬讟 讘讗 注诇 讗讞讜转讜 讜诇讗 拽转谞讬 专讘讜转讗 讘砖讗专 讞讬讬讘讬 诇讗讜讬谉 讛讬讬谞讜 诪砖讜诐 讚住讚"讗 讻讬讜谉 讚讘讗讞讜转讜 讗讬住讜专 诪讜住讬祝 讛讜讗 讻诪"砖 讛转讜住驻讜转 讜拽讬"诇 讗讬住讜专 诪讜住讬祝 讞诇 拽诪诇"谉 讚讗驻"讛 讗讬住讜专 拽诇 注诇 讗讬住讜专 讞诪讜专 诇讗 讞讬讬诇. 讜讻谉 诇诪住拽谞讗 讚诪讜拽诪讬谞谉 诇讛 讗驻讬诇讜 讻专讘谞谉 讜诪砖讜诐 讚讗讬住讜专 拽诇 注诇 讗讬住讜专 讞诪讜专 诇讗 讞讬讬诇 爪专讬讱 诇讜诪专 讚讘砖讗专 讞讬讬讘讬 诇讗讜讬谉 谞诪讬 讛讜讬 讗讬住讜专 拽诇 注诇 讗讬住讜专 讞诪讜专 讻讬讜谉 讚砖讗专 讞讬讬讘讬 诇讗讜讬谉 讛讜讬 诇讗讜讬谉 讛砖讜讬谉 讘讻诇 诪砖讗"讻 讘讗诇诪谞讛 诇讻"讙 讚讛"诇 诇讗讜 砖讗讬谉 砖讜讛 讘讻诇 讻谉 谞"诇 讝讚讜"拽:


转讜住驻讜转 讘讚"讛 驻专讟 诇讻"讙 讻讜' 讜讻砖谞转讗诇诪谞讛 讗讬转讜住祝 讘讛 讗讬住讜专 讗诇诪谞讛 讻讜'. 讜讘转讜住' 讬砖谞讬诐 讚讛讜讬 讗讬住讜专 诪讜住讬祝 诇讙讘讬 诪砖讜讞 诪诇讞诪讛 讻讜' 讜讛讜爪专讻讜 诇讝讛 讚讗诇"讻 诇讗 讗砖讻讞谉 讗讬住讜专 诪讜住讬祝 讚讗讬谉 诪诪谞讬谉 砖谞讬 讻讛谞讬诐 讙讚讜诇讬诐 讻讗讞讚 讜诇注谞讬谉 讗讬住讜专 诪讜住讬祝 讘注讬谞谉 砖讬讛讗 讛讗讬住讜专 诪讜住讬祝 讘驻讜注诇 讘讛讗讬 砖注转讗 讻讚讗讬转讗 讘诪住讻转 讻专讬转讜转 讙讘讬 讻讙讜谉 讚讗讬讻讗 讘专讗 诇住讘讗 注"砖 讚祝 讬"讚 注"讘:


讙诪专讗 讗"诇 专讘 驻驻讗 诇讗讘讬讬 讬砖专讗诇 砖讘讗 注诇 讗讞讜转讜 讝讜谞讛 诪砖讜讬 诇讛 讞诇诇讛 诪砖讜讬 诇讛 讗讜 诇讗 讻讜'. 讜讗祝 注"讙 讚讘诇讗"讛 诇讗 讞讬讬诇 讗讬住讜专 讞诇诇讛 讗讗讬住讜专 讝讜谞讛 讚诇讗讜 讗讬住讜专 诪讜住讬祝 讛讜讗 诪"诪 谞驻拽讗 诪讬谞讬讛 讗讬 讗转专讜 讘讬讛 诪砖讜诐 讞诇诇讛 讜诇讗 讗转专讜 讘讬讛 诪砖讜诐 讝讜谞讛 讜注讜讚 讚讗讬 讛讜讛 砖讬讬讱 讘讬讛 讗讬住讜专 讞诇诇讛 讛"诇 讗讬住讜专 讘转 讗讞转 讚转专讜讜讬讬讛讜 讞讬讬诇谉 讻讛讚讚讬 讜拽"诇:


砖诐 诪讬 讗诪专讬谞谉 拽"讜 诪讞讬"诇 讛讜讬 讞诇诇讛 诪讞讬讬讘讬 讻专讬转讜转 诇讗 讻"砖. 讜讗注"讙 讚拽讬"诇 讘驻' 讛讘讗 注诇 讬讘诪转讜 讚祝 住' 讻专' 讗诇讬注讝专 讘谉 讬注拽讘 讚讗讬谉 讞诇诇 诪谞讚讛 讗注"讙 讚讞讬讬讘讬 讻专讬转讜转 讛讬讗 讜讗"讻 讛讬讗 注爪诪讛 谞诪讬 讗讬谞讛 诪转讞诇诇转 讗驻"讛 诇讬讻讗 诇诪讬诪专 讛讻讗 谞讚讛 转讜讻讬讞 讚诪讛 诇谞讚讛 讚讗转讬讗 诇讻诇诇 讛讬转讬专讗 讜讬砖 讛讬转专 诇讗讬住讜专讛:


讗诇讗 讚诇驻"讝 拽砖讬讗 诇讬 讗讬驻讻讗 讗"讻 诪讗讬 爪专讬讱 讛转诐 拽专讗 诇专讗讘"讬 讚讚专讬砖 诪讗诇讛 讗转讛 注讜砖讛 讞诇诇 讜讗讬 讗转讛 注讜砖讛 讞诇诇 诪谞讚讛 讜讻转讘讜 砖诐 讘转讜住驻讜转 讘砖诐 转讜专转 讻讛谞讬诐 讚讗讬爪讟专讬讱 拽专讗 讚诇讗 谞讬诇讬祝 讘拽"讜 诪讞讬讬讘讬 诇讗讜讬谉 讜诇诪讗讬 讚驻专讬砖讬转 讛讗讬讻讗 诇诪讬驻专讱 诪讛 诇讞讬讬讘讬 诇讗讜讬谉 砖讗讬谉 讛讬转专 诇讗讬住讜专谉 诪砖讗"讻 讘谞讚讛 讜讬砖 诇讬讬砖讘 讜注"砖 讘转讜住' 讜注讬讬谉 注讜讚 讘住诪讜讱:


砖诐 讗"诇 讗讬谉 讗讬住讜专 讞诇诇讛 讗诇讗 诪讗讬住讜专讬 讻讛讜谞讛 讗诪专 专讘讗 诪谞讗 讛讗 诪讬诇转讗 讜讻讜' 讚转谞讬讗 讻讜' 讞诇诇讛 诇诪讛 谞讗诪专讛 讗讬谉 讞诇诇讛 讗诇讗 诪讗讬住讜专讬 讻讛讜谞讛. 讜讗祝 注诇 讙讘 讚诇注讬诇 讚祝 注"讚 注"讘 诪讬讬转讬 讛砖"住 讘专讬讬转讗 讚讙专 注诪讜谞讬 讜诪讜讗讘讬 诪爪专讬 讜讗讚讜诪讬 讻讜转讬 讜谞转讬谉 讜诪诪讝专 砖讘讗 注诇 讻讛谞转 诇讜讬讛 讜讬砖专讗诇讬转 驻住诇讛 讛"谞 讗讬转讗 诇讛讚讬讗 讘驻专拽 讗诇诪谞讛 诇讻"讙 讚祝 住"讞 注"讘 讚讘讬谉 诇讻讛讜谞讛 讜讘讬谉 诇转专讜诪讛 驻住诇讜讛 讗祝 注诇 讙讘 讚诇讗讜 讗讬住讜专 讻讛讜谞讛 讛讜讗 讗诇讗 驻住讜诇讬 拽讛诇 讜讻诇 讛驻讜住拽讬诐 驻住拽讜 讻讛讱 讘专讬讬转讗 (诇讘讚 诪专讘讬谞讜 讬注拽讘 讘注诇 讛讟讜专讬诐 砖讛砖诪讬讟讛) 诪讬讛讜 讘讗诪转 讛转诐 谞诪讬 诇讗讜 诪砖讜诐 讗讬住讜专 讞诇诇讛 讗讬讬专讬 讗诇讗 诇专砖"讬 讜讛专诪讘"诐 讝"诇 驻住讜诇讬讬讛讜 诪砖讜诐 讝讜谞讛 讜讻"讻 讘砖"注 讗"注 住讬诪谉 讜' 讜讛讜讗 诪诇砖讜谉 专砖"讬 讝"诇 讘讬讘诪讜转 讚祝 住"讗 讘讚"讛 讜砖谞讘注诇讛 讘注讬诇转 讝谞讜转 注"砖 讗诇讗 讚讘转讜住驻讜转 砖诐 讛拽砖讜 讚诇讗 讛讜讬 讘讻诇诇 讝讜谞讛 讻讬讜谉 讚转驻住讬 讘讛讜 拽讬讚讜砖讬谉 讜诇砖讬讟转诐 爪"诇 讚诇讗 诇拽讬 讗讻诇 讛谞讱 讻诇诇 诇讗 诪砖讜诐 讝讜谞讛 讜诇讗 诪砖讜诐 讞诇诇讛 讻讚讗住拽讬谞谉 讛讻讗 诇讛讚讬讗 讚讗讬谉 讞诇诇讛 讗诇讗 诪讗讬住讜专 讻讛讜谞讛 讗诇讗 讚诪讛专砖"讗 讝"诇 讻转讘 讘讝讛 诇注讬诇 讘住讜讙讬讬谉 讘注诪讜讚 讛拽讚讜诐 讘诇砖讜谉 讛转讜住驻讜转 讬砖谞讬诐 讙讘讬 诪讛 诇讞诇诇 砖讻谉 讬爪讬专转讜 讘注讘讬专讛 讚诪砖诪注 诪诇砖讜谞诐 讚讘讛谞讱 讞讬讬讘讬 诇讗讜讬谉 诪爪专讬 讜讗讚讜诪讬 诪诪讝专 讜谞转讬谉 讚驻专拽 讗诇诪谞讛 诇讻"讙 讛讜讬 诪砖讜诐 讞诇诇讜转 讜讛拽砖讛 诪讛专砖"讗 讝"诇 诪住讜讙讬讗 讚讛讻讗 讚讗讬谉 讞诇诇讛 讗诇讗 诪讗讬住讜专 讻讛讜谞讛 讗诪谞诐 诇注谞"讚 诇讗 注诇讛 注诇 讚注转 讛转讜住驻讜转 讬砖谞讬诐 诇讜诪专 讻谉 讚诇注谞讬谉 诪诇拽讜转 讚讞诇诇讛 讗讬讬专讬 讗诇讗 讚拽砖讬讗 诇讛讜 讗诇讬砖谞讗 讚讘专讬讬转讗 讚拽转谞讬 讛讬讗 注爪诪讛 诪谞讬谉 讜诪爪专讬讱 诇讛 拽专讗 讜诪砖诪注 诇讛讜 讚诇注谞讬谉 驻住讜诇讗 诇讞讜讚 讗讬讬专讬 讚讗讬 诇注谞讬谉 诇讗讜 讜诪诇拽讜转 诇讗 讛讜讬 诪住讬拽 砖驻讬专 诪讛讱 讘专讬讬转讗 讙讜驻讗 讗诪专转 拽"讜 讜诪讛 讝专注讜 砖诇讗 注讘专 注讘讬专讛 讜注"讻 讛讬讬谞讜 讚砖拽讬诇 讜讟专讬 讚诇诪讛 诇讬 拽专讗 讜转讬驻讜拽 诇讬讛 诪拽"讜 讜讗讬 诇注谞讬谉 诇讗讜 讜诪诇拽讜转 讛讗 拽讬"诇 讚讗讬谉 诪讝讛讬专讬谉 诪谉 讛讚讬谉 讜砖驻讬专 讗讬爪讟专讬讱 诇讗讛讚讜专讬 讗拽专讗 讗注"讻 讚诇注谞讬谉 驻住讜诇讗 讘注诇诪讗 砖拽讬诇 讜讟专讬 讘讘专讬讬转讗 讛讬讗 注爪诪讛 诪谞讬谉 讚诪讬驻住诇讗 诇讻讛讜谞讛 讜讗"讻 诪拽砖讜 讛转讜住驻讜转 讬砖谞讬诐 砖驻讬专 讚讗讻转讬 谞讬诇祝 讘诪讛 讛爪讚 讜转讚注 讚讛讻讬 讛讜讗 讚讗祝 讗诐 谞讗诪专 讚讗讬 谞讬诇祝 讛讬讗 注爪诪讛 讘拽"讜 讜诪讝专注讛 诇讗 诪讬拽专讬 诪讝讛讬专讬谉 诪谉 讛讚讬谉 讗诇讗 讙讬诇讜讬 诪讬诇转讗 讘注诇诪讗 讗驻"讛 讘诇讗"讛 转讬拽砖讬 诇诪讛专砖"讗 讝"诇 讚诪讗讬 诪拽砖讜 讘转讜住驻讜转 讬砖谞讬诐 讚诇诪讛 诇讬 拽专讗 谞讬诇祝 讘诪讛 讛爪讚 讜诪讗讬 拽讜砖讬讗 讛讗 讜讚讗讬 讗讬 谞讬诇祝 讘诪讛 讛爪讚 诇讬讻讗 诪诇拽讜转 讚讗讬谉 诪讝讛讬专讬谉 诪谉 讛讚讬谉 讗注"讻 讚讻讜讜谞转 讛转讜住驻讜转 讬砖谞讬诐 讻讚驻专讬砖讬转 讻谉 谞"诇 讘专讜专:


讗诇讗 讚诇驻"讝 拽砖讬讗 诇讬 讗讬驻讻讗 讘住讜讙讬讗 讚砖诪注转讬谉 诪讗讬 诪讬讬转讬 专讘讗 讛讻讗 住讬讬注转讗 诇讗讘讬讬 诪讛讱 讘专讬讬转讗 讚讛讻讗 讚讗讬谉 讞诇诇讛 讗诇讗 诪讗讬住讜专 讻讛讜谞讛 讚讛"讛 诇讘讗 注诇 讗讞讜转讜 讜讗讻转讬 讛讬讗 讙讜驻讗 诪谞讗 诇谉 讚诇诪讗 讛讗 讚讬诇驻讬谞谉 讘讘专讬讬转讗 讚讛讻讗 讚讞诇诇讛 诇诪讛 谞讗诪专讛 诇讜诪专 诇讱 讚讗讬谉 讞诇诇讛 讗诇讗 诪讗讬住讜专 讻讛讜谞讛 讛讬讬谞讜 诇诪注讜讟讬 砖讗专 讞讬讬讘讬 诇讗讜讬谉 讻诪爪专讬 讜讗讚讜诪讬 讜诪诪讝专 讚讗祝 注诇 讙讘 讚诪讬驻住诇讬 诇讻讛讜谞讛 诪拽专讗 讚诇讗讬砖 讝专 讗驻"讛 诇讗 诇拽讬 诪砖讜诐 讞诇诇讛 讗诇讗 驻住讜诇讗 讘注诇诪讗 讗讘诇 诇注谞讬谉 讬砖专讗诇 砖讘讗 注诇 讗讞讜转讜 诇注讜诇诐 讚讛讜讬 砖驻讬专 讘讻诇诇 讞诇诇讛 诪拽"讜 讞讬讬讘讬 讻专讬转讜转 诪讞讬"诇 讜讗讛谞讬 拽专讗 讜讗讛谞讬 拽"讜 讚讻诇 讞讚 诇讬拽讜 讘讚讜讻转讗 讜谞"诇 诇讬讬砖讘 讚诇砖讗专 讞讬讬讘讬 诇讗讜讬谉 诇讗 讗讬爪讟专讬讱 拽专讗 讚讘诇讗"讛 诪讬诪注讟讜 诪讚讻转讬讘 讗转 讗诇讛 诇讗 讬拽讞 讜讚专砖讬谞谉 讘讬讘诪讜转 驻专拽 讛讘讗 注诇 讬讘诪转讜 诪讗诇讛 讗转讛 注讜砖讛 讞诇诇讛 讚讜拽讗 讜诇讗 诪砖讗专 讗讬住讜专讬 讘讬讗讜转 讻讬 讛讬讻讬 讚诪诪注讟讬谞谉 谞讚讛 诪拽专讗 讚讗诇讛 讜讗讻转讬 讞诇诇讛 诇诪讛 谞讗诪专讛 讘讻讛谉 讛讚讬讜讟 讗注"讻 讚诇诪注讜讟讬 讗讞讜转讝 讗转讗 讚讗祝 注诇 讙讘 讚谞注砖讬转 讝讜谞讛 讜讛"诇 讘讻诇诇 讗诇讛 讗驻"讛 讞诇诇讛 诪讬讛讗 诇讗 讛讜讬 讚讗讬谉 讞诇诇 讻诇诇 讗驻讬诇讜 讘讞讬讬讘讬 讻专讬转讜转 讚诇讗 砖讬讬讱 讞诇诇讜转 讗诇讗 讘讗讬住讜专 讻讛讜谞讛 诪诪砖 讻谉 谞"诇 谞讻讜谉 讘注讝讛"讬 讜讘讝讛 谞转讬讬砖讘' 拽讜砖讬讬转 讛转讜住驻讜转 讘驻专拽 讛讘讗 注诇 讬讘诪转讜 讚祝 住' 讚讗诇讛 诇讗 诪讬讬转专 诇谞讚讛 诇讞讜讚 讗诇讗 诇诪注讜讟讬 谞诪讬 砖讗专 讞讬讬讘讬 诇讗讜讬谉 讜讚讜拽 讛讬讟讘:





砖注专讬 转讜专转 讘讘诇

(注讝 住注"讘) 讻讛谉 讛讘讗 注诇 讗讞讜转讜 讝讜谞讛 诪砖讜讬 诇讛 讜讻讜' 讞讝专 讜讘讗 注诇讬讛 注砖讗讛 讞诇诇讛.鈥斪⒆�' 专砖"讬 砖讻转讘: "讞诇诇讛 诇讗 诪砖讜讬 诇讛 讜讗讬谉 讻讛谉 砖谞讬 讛讘讗 注诇讬讛 诇讜拽讛 诪砖讜诐 讞诇诇讛", 诪砖诪注 讚讘住讬驻讗 讻砖讞讝专 讗讜转讜 讻讛谉 讜讘讗 注诇讬讛, 讛专讬 讛讻讛谉 讛砖谞讬 讛讘讗 注诇讬讛 诇讜拽讛 诪砖讜诐 讞诇诇讛. 讜讻"讻 专砖"讬 诇注讬诇 (注"讗 讚"讛 讜讛专讬 讗诇诪谞讛): "讝讜谞讛 诪讘讬讗转 驻住讜诇讬谉 砖讘讗 注诇讬讛 讻讛谉 讛讚讬讜讟 谞拽专讗转 讞诇诇讛 诇诇拽讜转 注诇讬讛 诪砖讜诐 讞诇诇讛". 讜讝讛 驻诇讗 讚讛讗 诇注讬诇 讗诪专讬谞谉 "讝讬谞转讛 讜谞转讞诇诇讛 讜讻讜' 讗讬谞讜 讞讬讬讘 讗诇讗 讗讞转, 砖讗讬谉 讗讬住讜专 讞诇诇讛 讞诇 注诇 讗讬住讜专 讝讜谞讛", 讜讛讬讻讬 诪砖讻讞转 诇讛 砖讝讜谞讛 转讬注砖讛 讙诐 讞诇诇讛 诇诇拽讜转 注诇讬讛 诪砖讜诐 讞诇诇讛.


砖讜讘 诪爪讗转讬 讘砖注专 讛诪诇讱 (讗住讜专讬 讘讬讗讛 驻讬"讝), 砖讛拽砖讛 讻谉 讘砖诐 转讜住驻讬 讛专讗"砖 讜转讬专抓, 讚讗驻砖专 砖讗讬住讜专 讞诇诇讛 讬讛讗 讞诇 注诇 讗讬住讜专 讝讜谞讛 讘拽讟谉 砖谞转讙讚诇, 砖砖谞讬 讛讗讬住讜专讬诐 讞诇讜 注诇讬讜 讘讘转 讗讞转, 讻注谞讬谉 砖讗诪专讜 讘砖讜驻注讜转 诪转讜讱 讬"讙 诇讗讞专 讬"讙 诇讗讬讞讬讜讘讬 讗讬谞讛讜 (讬讘诪讜转 诇讚 讗) 注"讻. 讜讗讬谉 讝讛 谞讜讞 诇讬 诪驻谞讬 砖讗谞讜 讗讜诪专讬诐 讚诪讛 砖讗诪专讜 讘讬讘诪讜转 砖诐, 讚讗讬住讜专讬谉 砖讗讬谞谉 讞诇讬谉 讝讛 讗讞专 讝讛 讞诇讬谉 注诇 讛拽讟谉 砖谞转讙讚诇 讘讘转 讗讞转, 讗讬谉 讝讛 讗诇讗 诇专"砖 讚诇讬转 诇讬讛 讗讬住讜专 讻讜诇诇 讜讗讬住讜专 诪讜住讬祝 讗诇讗 讗讬住讜专 讘转 讗讞转, 讚讗诇讬讘讬讛 拽讬讬诪讬谞谉 讛转诐 (注"砖); 讗讘诇 讗讬谉 讗讜诪专讬诐 讻谉 诇诪讗谉 讚住讘专 讚讗讬住讜专 讞诇 注诇 讗讬住讜专 讘讻讜诇诇, 讚讗诇"讻 讛讗 讚讗诪专讬谞谉 诇注讬诇 "讝讬谞转讛 讜谞转讞诇诇讛 讜谞转讙专砖讛 讗讬谞讜 讞讬讬讘 讗诇讗 讗讞转", 诪驻谞讬 砖讗讬谉 讗讬住讜专讬 讞诇诇讛 讜讙专讜砖讛 讞诇讬谉 注诇 讗讬住讜专 讝讜谞讛, 讗诪讗讬 讗讬谞诐 讞诇讬诐, 讚讛讗 讜讚讗讬 讗讬讻讗 讻诪讛 讻讛谞讬诐, 砖谞转讙讚诇讜 讗讞专 砖谞转讞诇诇讛 讜谞转讙专砖讛 讝讜, 讜讞诇讜 注诇讬讜 讗讬住讜专讬 讝讜谞讛 讜讞诇诇讛 讜讙专讜砖讛 讘讘转 讗讞转, 讜诪转讜讱 砖讞诇讜 讙' 讗讬住讜专讬诐 讗诇讜 注诇 讛讻讛谞讬诐 砖谞转讙讚诇讜, 讛专讬 讛诐 讞诇讬诐 讙诐 注诇 讻诇 讛讻讛谞讬诐 讘讗讬住讜专 讻讜诇诇?! 讗诇讗 砖"诪 讻讚讗诪专谉.


讜讙诐 诇诪"讚 讚讗讬谉 讗讜诪专讬诐 讗讬住讜专 讻讜诇诇 讜诪讜住讬祝 砖讗诪专谞讜, 讚讻诇 讛讗讬住讜专讬诐 讞诇讬诐 注诇 讛拽讟谉 砖谞转讙讚诇, 讻驻讬 讛谞专讗讛 讘讬讘诪讜转 砖诐 讗讬谞讜 讗诇讗 诇讙讬专住转 专砖"讬 砖诐, 讗讘诇 诇讙讬专住转 转讜住' 砖诐 诪砖诪注, 讚诇讻"注 讗讬住讜专讬谉 砖讗讬谞诐 讞诇讬诐 讝讛 注诇 讝讛 讗讬谞诐 讞诇讬诐 讗祝 注诇 拽讟谉 砖谞转讙讚诇. 讜谞专讗讛 砖讻"讛 讚注转 讛专诪讘"诐, 砖诇讗 讛讝讻讬专 讘讻诇 住驻专讜 讚讬谉 讝讛, 砖讻诪讛 讗讬住讜专讬谉 砖讗讬谉 讞诇讬诐 讝讛 注诇 讝讛 讬讛讜 讞诇讬诐 注诇 讛拽讟谉 砖谞转讙讚诇.


讜专讗讬转讬 诇讛专诪讘"诐 砖讻转讘 (讛诇' 讗住讜专讬 讘讬讗讛 驻讬"讟 讛"讛): "讻讛谉 讛讘讗 注诇 讛注专讜讛 讜讻讜' 注砖讛 讗讜转讛 讝讜谞讛 讜讻讜' 讞讝专 讜讘讗 注诇讬讛 讘讬讗讛 砖谞讬讬讛 讜讻讜' 谞注砖讬转 讞诇诇讛 讜讝专注讜 诪诪谞讛 讞诇诇讬诐". 谞专讗讛 砖讗祝 讛讜讗 讛讬讛 诪转讻讜讬谉 讘讚讘专讬讜 诇转专抓 拽讜砖讬讗 讝讜 讜讛讜讗 砖讗祝 砖讗讬谉 讗讬住讜专 讞诇诇讛 讞诇 注诇 讗讬住讜专 讝讜谞讛, 砖讬讛讗 讻讛谉 讛讘讗 注诇讬讛 诇讜拽讛 讙诐 诪砖讜诐 讞诇诇讛, 诪"诪 讛讗 谞转讞诇诇讛 讘讘讬讗讛 砖谞讬讬讛 讝讜 诇注谞讬谉 讝讛 砖讬讛讗 讝专注讜 诪诪谞讛 讞诇诇讬诐. 讜讗祝 砖讘讗讞讜转讜 讘诇讗讜 讛讻讬 讛讘谞讬诐 诪诪讝专讬诐 诪"诪 谞"诪 讘讘讗 注诇讬讛 讻讛谉 讗讞专.


(讘专"谞 注诇 讛专讬"祝 讚祝 专讟讜 注"讗) 讻"讚 专讗砖讬 讗讬讘专讬诐 砖讘讗讚诐 讻讜诇谉 讗讬谉 诪讟诪讗讬谉 诪砖讜诐 诪讞讬讛 讜讻讜' 讜讛讗讬 讚谞拽讟 讛讻讗 诪讞讬讛 讟驻讬 诪讗讬谞讱 诪砖讜诐 讚砖讬注讜专讜 诪专讜讘讛 诪砖讗专 谞讙注讬诐 讚讘注讬讗 讻讙专讬住 谞讙注 讜讻注讚砖讛 诪讞讬讛 住诪讜讱 诇讜.鈥斪炞ё曌� 讚讘专讬讜 讛讜讗 诪讞讚讜砖讬 专诪讘"谉 讻讗谉, 砖讻转讘 讻谉 讘砖诐 转讜住驻讜转 讞讻诪讬 讛爪专驻转讬诐 (讜砖诐 谞砖诪讟讛 诪诇转 "讻注讚砖讛", 注"砖). 讗讘诇 讛讜讗 转诪讜讛 讚讘住驻专讗 驻' 转讝专讬注 诪讜讻讞, 砖讻注讚砖讛 诪讞讬讛 讛讬讗 讘讻诇诇 谞讙注 讻讙专讬住, 砖讛谞讙注 讜讛诪讞讬讛 讬讞讚讬讜 讗讬谉 爪专讬讻讬谉 诇讛讬讜转 讗诇讗 讻讙专讬住 诪讻讜讜谉. 讜讻"讻 专"砖 讜专讗"砖 讘谞讙注讬诐 驻"讜 诪"讘, 讜讻"讛 讚注转 讛专诪讘"诐 (讘讛诇' 讟讜诪讗转 爪专注转 驻"讙 讛"讛) 讜讻谉 讘讛砖讙转 讛专讗讘"讚 讘讛"讞 砖诐 (讜注讬' 注讜讚 讘驻"讗 讛"讝). 讜讙诐 诪砖谞讛 砖诇讬诪讛 讛讬讗 讘谞讙注讬诐 驻"讚 诪"讜.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜讛转谞谉 谞讝讬专 砖讛讬讛 砖讜转讛 讬讬谉 讻诇 讛讬讜诐 讻讜诇讜 讗讬谞讜 讞讬讬讘 讗诇讗 讗讞转, 讗诪专讜 诇讜 讗诇 转砖转讛 讗诇 转砖转讛 讜讛讜讗 砖讜转讛 讞讬讬讘 注诇 讻诇 讗讞转 讜讗讞转.
谞讞诇拽讜 讛专讗砖讜谞讬诐 讛讗诐 讛讛转专讗讜转 爪专讬讻讜转 诇讛讬讜转 讘讬谉 讻诇 专讘讬注讬转 诇专讘讬注讬转. 讚讻转讘 讛专诪讘"诐 (驻讬讛"诪 诇诪讻讜转 驻专拽 讙 诪砖谞讛 讝) 讜讝"诇 讜讻谉 讗诐 讛转专讜 讘讜 讜讗诪专讜 诇讜 讝讛 砖讗转讛 砖讜转讛 砖注讜专讜 讻讱 讜讻讱 讜注诇 讻诇 砖注讜专 讻讱 讜讻讱 诪诪谞讜 讗转讛 讞讬讬讘 诪诇拽讜转, 讛专讬 讝讛 诇讜拽讛 诇驻讬 诪谞讬谉 讛砖注讜专讬谉, 讜讻讱 谞转讘讗专 讘讬专讜砖诇诪讬 注讻"诇. 讜诪讘讜讗专 诪讚讘专讬讜 讚讛转专讗讛 讗讞转 诇驻谞讬 讛砖转讬讛 诪讛谞讬 诇讞讬讬讘讜 诪诇拽讜转 注诇 讻诇 专讘讬注讬转 讜专讘讬注讬转. 讗诪谞诐 注讬讬谉 讘专讬讟讘"讗 (诪讻讜转 讻讗. 讚"讛 讗诪专讜 诇讜) 讚讛讘讬讗 讘砖诐 讛专"讬 讚讗诐 砖转讛 讘诇讬 讛驻住拽 爪专讬讱 讛转专讗讛 诇驻谞讬 讻诇 专讘讬注讬转 讻讚讬 诇讞讬讬讘讜 讘诪诇拽讜转. 讜爪"讘 讘诪讗讬 拽诪讬驻诇讙讬.
讜谞专讗讛 诇讘讗专 讚诇驻讬 讛专诪讘"诐 讗诐 讗讚诐 砖讜转讛 讛专讘讛 专讘讬注讬讜转 讘砖转讬讛 讗讞转, 讻诇 专讘讬注讬转 谞讞砖讘转 诇诪注砖讛 注讘讬专讛 谞驻专讚转. 讗诪谞诐 讬砖 讚讬谉 讚讗讬谉 诇讜拽讬谉 注诇 诪注砖讛 注讘讬专讛 讘诇讬 讛转专讗讛, 讜诇讻谉 讗诐 讛诪转专讛 讗诪专 专拽 驻注诐 讗讞转 讘讗讜驻谉 讻诇诇讬 "讗诇 转砖转讛", 讛砖讜转讛 讞讬讬讘 诪诇拽讜转 讗讞转 讘诇讘讚. 砖讝讛 讚讜诪讛 诇讗讚诐 砖讘注诇 注专讜讛 讻诪讛 驻注诪讬诐 讘讛注诇诐 讗讞讚 讚讞讬讬讘 专拽 讞讟讗转 讗讞转 讜讻讚诪讘讜讗专 讘专诪讘"诐 (驻专拽 讛 诪讛诇讻讜转 砖讙讙讜转 讛诇"讗) 讜讗注"驻 讚讘讜讚讗讬 注讘专 注诇 讻诪讛 诪注砖讬 注讘讬专讛. 讜讗讬诇讜 讗诐 讛诪转专讛 讗诪专 诇谞讝讬专 诪专讗砖 砖讛讜讗 诪转讞讬讬讘 诪诇拽讜转 注诇 讻诇 专讘讬注讬转 讜专讘讬注讬转 讗讝讬 谞讞砖讘 讛谞讝讬专 诇诪讬 砖拽讬讘诇 讛转专讗讛 注诇 讻诇 专讘讬注讬转 讜专讘讬注讬转, 讜诪讻讬讜谉 砖讻诇 专讘讬注讬转 诪讛讜讜讛 诪注砖讛 注讘讬专讛 谞驻专讚转 讜讛讜讗 拽讬讘诇 讛转专讗讛 注诇 讻诇 专讘讬注讬转 讜专讘讬注讬转 讛专讬讛讜 讞讬讬讘 诪诇拽讜转 注诇 讻诇 专讘讬注讬转 讜专讘讬注讬转 讘驻谞讬 注爪诪讛.
诪讗讬讚讱 讛专"讬 住讘讜专 砖砖转讬讬讛 讗讞转 讗专讜讻讛 谞讞砖讘转 注"驻 讚讬谉 诇诪注砖讛 注讘讬专讛 讗讞转 讗专讜讻讛. 讗诇讗 砖讗诐 讗讚诐 诪转专讛 讗讜转讜 讘讗诪爪注 讗讝讬 讛讛转专讗讛 诪讞诇拽转 讗转 讛砖转讬讬讛 诇砖转讬 诪注砖讬 注讘讬专讛 讘驻谞"注 讜诇讜拽讛 注诇 讻诇 诪注砖讛 注讘讬专讛 讘谞驻专讚. 讜诪讻讬讜谉 讚讛讛转专讗讛 讞诇讛 诇讞诇拽 讗转 讛诪注砖讛 讜诇讬爪讜专 讻诪讛 诪注砖讬 注讘讬专讛 讘驻谞"注 讛讛转专讗讛 爪专讬讻讛 诇讛讬讜转 讘讗诪爪注 讛砖转讬讬讛 砖诇讗 讻诪讜 讛专诪讘"诐.101 讗诪谞诐 讬转讻谉 讙诐 诇讘讗专 砖讬讟转 讛专"讬 讘讗讜驻谉 讗讞专. 讚讘注爪诐 讛专"讬 诪讜讚讛 诇讛专诪讘"诐 讚讻诇 专讘讬注讬转 讜专讘讬注讬转 讛讜讬讗 诪注砖讛 注讘讬专讛 谞驻专讚转 讜讻诇 诪讛 砖讞住专 讛讜讗 讛转专讗讛 注诇 讻诇 诪注砖讛 注讘讬专讛. 讗诪谞诐 讛专"讬 谞拽讟 讚讛转专讗讛 诇驻谞讬 讛砖转讬讬讛 专拽 诪转讬讬讞住转 诇专讘讬注讬转 讛专讗砖讜谞讛 讜诇讗 诇砖讗专 讛专讘讬注讬讜转. 讜诪讗讬讚讱 讛专诪讘"诐 住讘讜专 讚诪讻讬讜谉 讚讗驻讬' 讘诇讬 讛转专讗讛 讻诇 专讘讬注讬转 谞讞砖讘转 诇诪注砖讛 注讘讬专讛 谞驻专讚转, 讛转专讗讛 诇驻谞讬 讛砖转讬讬讛 诪讜注讬诇讛 诇讞讬讬讘讜 注诇 讻诇 诪注砖讛 注讘讬专讛.102
讙诪'. 诇讗 爪专讬讻讗, 砖讘讗 注诇 讗诇诪谞转 专讗讜讘谉 砖讛讬转讛 讗诇诪谞转 砖诪注讜谉 砖讛讬转讛 讗诇诪谞转 诇讜讬, 诪讛讜 讚转讬诪讗 讛专讬 砖诪讜转 诪讜讞诇拽讬诐, 拽诪"诇 讙讜驻讬诐 诪讜讞诇拽讬诐 讘注讬谞谉, 讜诇讬讻讗.
诇讻讗讜专讛 拽砖讛 诇诪讛 讝讛 谞拽专讗 砖诪讜转 诪讜讞诇拽讬谉 讗诐 讬砖 专拽 讗砖讛 讗讞转 砖讛讬讗 讗诇诪谞讛 讚讛专讬 诪讗讬 砖谞讗 讚讛讬转讛 诇讛 讙' 讘注诇讬诐 砖讜谞讬诐 讚讻讜诇诐 诪转讜. 讜谞专讗讛 诇讚讬讬拽 诪诇砖讜谉 讛讙诪' 讚讛讙讚专转 讗诇诪谞讛 讘谞讜讙注 诇讗讬住讜专 讗诇诪谞讛 诇讻讛谉 讙讚讜诇 讗讬谞讛 专拽 讗砖讛 讘诪爪讘 砖诪转 讘注诇讛 讚讛专讬 讗"讻 讗讬谉 讻讗谉 砖诪讜转 诪讜讞诇拽讬诐. 讗诇讗 讚诪讬转转 讛讘注诇 诪讞讬诇讛 注诇讬讛 讞诇讜转 砖诐 讗诇诪谞讛 砖诇 讘注诇 讝讛, 讜诇讻谉 讻诇 驻注诐 砖讘注诇 砖诇讛 诪转 讞诇 注诇讬讛 讞诇讜转 砖诐 讞讚砖 砖诇 讗诇诪谞讛.
讜谞专讗讛 讚讝讛 讚讜诪讛 诇诪讛 砖诪爪讬谞讜 讘讗讬住讜专 讙专讜砖讛 诇讻讛谉. 讚讛讬讛 讗驻砖专 诇诇诪讜讚 讚讛讙讚专 讚讙专讜砖讛 讛讗住讜专讛 诇讻讛谉 讛讜讗 讗砖讛 讘诪爪讘 砖诇 讙讬专讜砖讬谉. 讗讘诇 诪讘讜讗专 讘讙诪' 讚讬砖 讛讬讻讬 转诪爪讬 砖讛讙讬专讜砖讬谉 讗讬谞谉 讞诇讬谉 讜讛讬讗 注讚讬讬谉 讗砖转 讗讬砖 讗讘诇 注爪诐 谞转讬谞转 讛讙讟 讘驻住讜诇 诪讛讜讜讛 专讬讞 讛讙讟 讜讛讗砖讛 讗住讜专讛 诇讻讛谉. 讻诪讜 诇诪砖诇, 诇驻讬 讛讞讻诪讬诐 (讙讬讟讬谉 驻讘:) 讗诐 讗讚诐 谞转谉 讙讟 诇讗砖转讜 讜讗诪专 诇讛 讛专讬 讗转 诪讜转专转 诇讻诇 讗讚诐 讞讜抓 诪驻诇讜谞讬 讚讛讬讗 讗讬谞讛 诪讙讜专砖转 讗诪谞诐 讛讬讗 讗住讜专讛 诇讻讛谉 诪讚讬谉 专讬讞 讛讙讟. 讜诇驻讬 讻诪讛 专讗砖讜谞讬诐 讛讜讬 讗讬住讜专 诪讚讗讜专讬讬转讗.103 讜诪讘讜讗专 诪讝讛 讚讗讬谉 讙讚专 讚讙专讜砖讛 诪讬 砖谞转讙专砖讛 诪讘注诇讛, 讗诇讗 讚讞诇 讘讛 讞诇讜转 砖诐 讙专讜砖讛 注"讬 诪注砖讛 讙讬专讜砖讬谉 讗注"驻 讚讗讬谉 讻讗谉 讞诇讜转 讙讬专讜砖讬谉.104
讜谞专讗讛 诪住讘专讗 讚讛讬住讜讚 讛讝讛 讚诪讬转转 讛讘注诇 诪讞讬诇 注诇讬讛 讞诇讜转 砖诐 讗诇诪谞讛 拽砖讜专 诇讬住讜讚 讚注诇诪讗 讚诪讬转转 讛讘注诇 诪讛讜讜讛 讞诇讜转 诪转讬专 砖诇 讛讗讬住讜专 讗砖转 讗讬砖 讜诇讗 专拽 讚注讻砖讬讜 讛讬讗 谞诪爪讗转 讘诪爪讘 讚讗讬谉 诇讛 讘注诇 讜诇讻谉 讛讬讗 诪诪讬诇讗 诪讜转专转.105 讚诪讻讬讜谉 讚诪讬转讛 讞诇 讻诪转讬专 砖诇 讛讗讬住讜专 讗砖转 讗讬砖, 诪住转讘专 讚讛讜讗 讙诐 讞诇 讻讞诇讜转 讗讜住专 诇讻讛谉 讙讚讜诇. 讗诪谞诐 讗诐 讛讗讬住讜专 讗砖转 讗讬砖 谞驻拽注 诪诪讬诇讗 注"讬 诪讬转转 讘注诇 讗讝讬 拽爪转 拽砖讛 诇讜诪专 讚讘谞讜讙注 诇讗讬住讜专 讗诇诪谞讛 诇讻讛谉 讙讚讜诇 讚诪讬转讛 讞诇 讻讗讜住专.
讙诪'. 讗诪专 专讘 讞谞讗 讘专 专讘 拽讟讬谞讗 讛讜讗讬诇 讜砖诐 讝谞讜转 驻讜住诇 讘讬砖专讗诇.
讗
砖诐 讝谞讜转 讘讬砖专讗诇
诪讘讜讗专 诪讛讙诪' 讚讗注"驻 砖讘诪爪讘 砖诇 讛讗砖讛 讛讝讗转 讗讬谉 讛讗讬住讜专 讝讜谞讛 诪讜住讬祝 讻诇讜诐 注诇 讛讗讬住讜专 讞诇诇讛, 诪"诪 讗讬住讜专 讝讜谞讛 谞讞砖讘 讻讗讬住讜专 诪讜住讬祝 诪驻谞讬 讚砖诐 讝讜谞讛 驻讜住诇 讘讬砖专讗诇. 讜诇讻讗讜专讛 爪"讘 讚讛专讬 诪讚讘专讬 讛专诪讘"诐 讬讜爪讗 讚讗讬住讜专 诪讜住讬祝 砖讬讬讱 专拽 讛讬讻讗 讚讛讗讬住讜专 讛砖谞讬 诪讜住讬祝 讚讘专 讘驻讜注诇 讘谞讜讙注 诇讞驻爪讗 讛讝讗转. 讜讗诇讜 讚讘专讬讜 (驻专拽 讚 诪讛诇讻讜转 砖讙讙讜转 讛诇"讗-讛诇"讙) 讜讝"诇 讗诐 注砖讛 诪注砖讛 讗讞讚 砖讛讜讗 讞讬讬讘 注诇讬讜 诪砖讜诐 砖诪讜转 讛专讘讛 讞讬讬讘 注诇 讻诇 砖诐 讜砖诐 讜讛讜讗 砖讛讬讜 讛讗讬住讜专讬谉 讻讜诇谉 讘讗讬谉 讻讗讞转 讗讜 讗讬住讜专 诪讜住讬祝 讗讜 讗讬住讜专 讻讜诇诇 讜讻讜' 讛讘讗 注诇 讗砖转 讗讞讬讜 讛拽讬讬诐 讻砖讛讬讗 谞讚讛, 诪讘讬讗 砖诇砖 讞讟讗讜转 诪砖讜诐 讗砖转 讗讬砖 讜诪砖讜诐 讗砖转 讗讞 讜讛谉 砖谞讬 讗讬住讜专讬谉 讛讘讗讬谉 讻讗讞转 讜诪砖讜诐 谞讚讛 砖讛讜讗 讗讬住讜专 诪讜住讬祝 砖诪转讜讱 砖谞转讜住祝 讘讛 讗讬住讜专 讝讛 诇讘注诇讛 谞讜住祝 诇讬讘诪讛 讜讻谉 讻讬讜爪讗 讘讝讛 讜讻讜' 讻诇 讗诇讜 砖转讗住专 讝讜 讛注专讜讛 注诇讬讛谉 讘讗讬住讜专 诪讜住讬祝, 爪专讬讱 砖讬讛讜 讛讗谞砖讬诐 讛讗讞专讬诐 诪爪讜讬讬谉 讘注讜诇诐 讻讚讬 砖转讗住专 注诇讬讛谉 讜诪转讜讱 砖转讗住专 注诇讬讛谉 讬转讜住祝 讗讬住讜专 讗讞专 诇讝讛, 讗讘诇 讗诐 讗讬谞谉 诪爪讜讬讬谉 讗讬谉 讗讜诪专讬谉 讛讜讗讬诇 讗讬诇讜 讛讬讛 诇讝讛 讘谞讬诐 讗讜 讗讞讬诐 讛讬转讛 谞讗住专讛 注诇讬讛谉 讬转讜住祝 讘讛 讗讬住讜专 诇讝拽谉, 砖讛专讬 讗讬谉 砖诐 注转讛 诇讗 讘谉 讜诇讗 讗讞, 讜讻谉 讻诇 讻讬讜爪讗 讘讛谉 注讻"诇. 讜爪"注 讛讬讗讱 讛专诪讘"诐 讛讘讬谉 讗转 讛讙诪' 砖诇谞讜.
讜爪"诇 讚讬砖 讘' 讚讬谞讬诐 讘讗讬住讜专 诪讜住讬祝: 讗) 讛讬讻讗 讚讛讗讬住讜专 讛讜讬 诪讗讜转讜 住讜讙 讗讬住讜专, 讻讙讜谉 讚砖谞讬 讛讗讬住讜专讬诐 讛讜讜 讗讬住讜专讬 讘讬讗讛, 讗讝 讛讗讬住讜专 讛砖谞讬 爪专讬讱 诇讛讜住讬祝 注讜讚 讗谞砖讬诐 砖讛讬讗 讗住讜专讛 诇讛诐 讘驻讜注诇 讻讚讬 诇讛讬讜转 讗讬住讜专 诪讜住讬祝. 讜讘讝讛 讗讬讬专讬 讛专诪讘"诐 讘讛诇讻讜转 砖讙讙讜转. 讘) 讛讬讻讗 讚讛讗讬住讜专 讛砖谞讬 讛讜讬 讞诇讜转 砖诐 讗讬住讜专 讗讞专 诪讛讗讬住讜专 讛专讗砖讜谉, 讗注"驻 讚讗讬谞讜 诪讜住讬祝 砖讜诐 讗讬住讜专 讞讚砖 讘驻讜注诇, 诪"诪 讛讗讬住讜专 讛砖谞讬 讛讜住讬祝 讘讗讬讻讜转 讛讗讬住讜专. 讜讝讛 诪讛 砖注讜诇讛 诪住讜讙讬讗 讚讬讚谉, 讚诪讻讬讜谉 讚讗讬住讜专 讝讜谞讛 讛讜讬 砖诐 讗讬住讜专 讞讚砖 (讚讛专讬 讛讗讬住讜专 讝讜谞讛 砖讬讬讱 诇讬砖专讗诇讬转 讜讘注诇讛 讛讬砖专讗诇), 讛讗讬住讜专 讝讜谞讛 谞讞砖讘 讻讗讬住讜专 诪讜住讬祝 讻诇驻讬 讛讗讬住讜专 讞诇诇讛 讗注"驻 讚讗讬谉 讗讚诐 谞讜住祝 诇讗讬住讜专 讘驻讜注诇.106
讜讬砖 诇讛注讬专 讚讛讙诪' 讛砖讜讜讛 讘讬谉 讛讗讬住讜专 讝讜谞讛 讘讬砖专讗诇, 讚讛讬讬谞讜 讗砖转 讗讬砖 砖讝讬谞转讛 讚讗住讜专讛 诇讘注诇讛, 诇讘讬谉 讛讗讬住讜专 讝讜谞讛 讚讻讛谉. 讜诪住讘专讗 讛讬讛 讬转讻谉 诇讜诪专 讚讛诐 讘' 砖诪讜转 讗讬住讜专讬诐 砖讜谞讬诐. 讗诪谞诐 诪讘讜讗专 讘讙诪' 讘住讜讙讬讬谉 讚讗讬住讜专 讝讜谞讛 诇讻讛谉 讜讗砖转 讗讬砖 讚讝讬谞转讛 讚讗住讜专讛 诇讘注诇讛 讛讜讜 讗讜转讜 讞诇讜转 砖诐 讗讬住讜专. 讜讝讛 注讜诇讛 讙诐 诪讛讙诪' 讘讬讘诪讜转 (谞讜:) 讚讗讬讬专讬 讘讗讬住讜专 讗砖转 讻讛谉 讚谞讗谞住讛 讜诇驻讬 讛诇讬砖谞讗 拽诪讗 诇讜拽讛 诪砖讜诐 讝讜谞讛, 讜讝"诇 讗诪专 专讘讗 讗砖转 讻讛谉 砖谞讗谞住讛 讘注诇讛 诇讜拽讛 注诇讬讛 诪砖讜诐 讝讜谞讛 (专砖"讬 - 讚讻转讬讘 讝讜谞讛 诇讗 讬拽讞讜 (讜讬拽专讗 讻讗) 讜住转诐 讝讜谞讛 讛讬讬谞讜 诪谞讗驻转 转讞转 讘注诇讛 砖讟注转讛 诪讗讞专 讘注诇讛 诇讝专讬诐), 诪砖讜诐 讝讜谞讛 讗讬谉 诪砖讜诐 讟讜诪讗讛 诇讗, 讗讬诪讗 讗祝 诪砖讜诐 讝讜谞讛. 诪转讬讘 专讘讬 讝讬专讗 讜讛讬讗 诇讗 谞转驻砖讛 讗住讜专讛, 讛讗 谞转驻砖讛 诪讜转专转, 讜讬砖 诇讱 讗讞专转 砖讗注"驻 砖谞转驻砖讛 讗住讜专讛, 讜讗讬 讝讜 讝讜 讗砖转 讻讛谉, 讜诇讗讜 讛讘讗 诪讻诇诇 注砖讛 注砖讛, 讗诪专 专讘讛 讛讻诇 讛讬讜 讘讻诇诇 讝讜谞讛, 讻砖驻专讟 诇讱 讛讻转讜讘 讙讘讬 讗砖转 讬砖专讗诇 讜讛讬讗 诇讗 谞转驻砖讛 讗住讜专讛, 讛讗 谞转驻砖讛 诪讜转专转, 诪讻诇诇 讚讗砖转 讻讛谉 讻讚拽讬讬诪讗 拽讬讬诪讗 (专砖"讬 - 讻诇 讛谞讘注诇讜转 转讞转 讘注诇讬讛谉 讘讬谉 讘讗讜谞住 讘讬谉 讘专爪讜谉 讘讻诇诇 讝讜谞讛 诇讗 讬拽讞讜 讛谉 砖讛专讬 讻讜诇谉 谞讘注诇讜 讘注讬诇转 讝谞讜转 讜讛讜爪讬讗 诇讱 讛讻转讜讘 讗砖转 讬砖专讗诇 讗谞讜住讛 诪谉 讛讻诇诇 讗讘诇 讗砖转 讻讛谉 讻讚拽讬讬诪讗 拽讬讬诪讗) 注讻"诇. 讛专讬 讬讜爪讗 讚讛讙诪' 诪砖讜讜讛 讘讬谉 讛讗讬住讜专 讝讜谞讛 诇讻讛谉 诇讘讬谉 讛讗讬住讜专 讚讗砖转 讬砖专讗诇 讚讝讬谞转讛.107
讘
讘注谞讬谉 讞诇讜转 讟讜诪讗讛 讜砖诐 讝讜谞讛 讘讗砖转 讻讛谉 砖谞讗谞住讛
讗讬转讗 讘专诪讘"诐 (驻专拽 讬讞 诪讛诇讻讜转 讗讬住讜"讘 讛诇"讝) 讜讝"诇 讗砖转 讻讛谉 砖谞讗谞住讛 讘注诇讛 诇讜拽讛 注诇讬讛 诪砖讜诐 讟讜诪讗讛 砖谞讗诪专 诇讗 讬讜讻诇 讘注诇讛 讛专讗砖讜谉 讗砖专 砖诇讞讛 诇砖讜讘 诇拽讞转讛 诇讛讬讜转 诇讜 诇讗砖讛 讗讞专讬 讗砖专 讛讜讟诪讗讛 讛讻诇 讘讻诇诇 砖讗诐 谞讘注诇讜 讗住讜专讬谉 注诇 讘注诇讬讛谉, 驻专讟 诇讱 讛讻转讜讘 讘讗砖转 讬砖专讗诇 砖谞讗谞住讛 砖讛讬讗 诪讜转专转 诇讘注诇讛 砖谞讗诪专 讜讛讬讗 诇讗 谞转驻砖讛 讗讘诇 讗砖转 讻讛谉 讘讗讬住讜专讛 注讜诪讚转 砖讛专讬 讛讬讗 讝讜谞讛 注讻"诇. 讜讬讜爪讗 诪讚讘专讬讜 讚讛讻讛谉 诇讜拽讛 诪砖讜诐 讛诇讗讜 讚讟讜诪讗讛 讗注"驻 讚讛讬讗 谞诪讬 讝讜谞讛 讻讚诪讘讜讗专 讘住讜祝 诇砖讜谉 讛专诪讘"诐. 讜爪"注 讚讗诐 讛讬讗 讝讜谞讛 诇诪讛 讛讻讛谉 讗讬谞讜 诇讜拽讛 砖转讬诐.
讜谞专讗讛 诇讘讗专 讚讛砖诐 讝讜谞讛 讜讛讟讜诪讗讛 诇讗 讛讜讜 讘' 讚讘专讬诐 砖讜谞讬诐 讗诇讗 讚讛砖诐 讝讜谞讛 讜讞诇讜转 讟讜诪讗讛 诇讘注诇讛 讛讻诇 谞讻诇诇 讘讞诇讜转 讗讞转. 讜讘讙诇诇 讝讛 讗注"驻 讚诇讻讗讜专讛 讛诐 讚讬谞讬诐 砖讜谞讬诐 讚诪拽讜专诐 讘驻住讜拽讬诐 砖讜谞讬诐, 讛专诪讘"诐 讞讬讚砖 讚讛讬讻讗 讚讗砖转 讻讛谉 谞讗谞住讛 讞诇 讞诇讜转 砖诐 讗讞转 砖诇 讝讜谞讛 讜讟讜诪讗讛.
讗讘诇 诇讻讗讜专讛 拽砖讛 诇驻专砖 讻讱, 讚讛专讬 讛专诪讘"诐 讜讛讙诪' (讬讘诪讜转 谞讜:) 讗讬讬专讬 专拽 讘讗讜谞住 讜诪砖诪注 诪讛讙诪' 砖诐 讚讗砖转 讻讛谉 讚讝讬谞转讛 讘专爪讜谉 讜讗讞"讻 讛讻讛谉 讘讗 注诇讬讛 讚讘讗诪转 讞讬讬讘 砖转讬诐 鈥� 诪砖讜诐 讟讜诪讗讛 讜诪砖讜诐 讝讜谞讛. 讜讗诐 谞讗诪专 讚讛砖诐 讝讜谞讛 讜讞诇讜转 讛讟讜诪讗讛 讛讻诇 谞讻诇诇 讘讞诇讜转 砖诐 讗讞转, 诇讻讗讜专讛 讝讛 砖讬讬讱 讘讬谉 讘讗讜谞住 讜讘讬谉 讘专爪讜谉 讜诪讗讬 砖谞讗 讚讻砖讝讬谞转讛 讘专爪讜谉 讛讘注诇 诇讜拽讛 诪砖讜诐 讟讜诪讗讛 讜诪砖讜诐 讝讜谞讛 讘谞驻专讚.
讜谞专讗讛 讚讘讗诪转 讛讬住讜讚 讛讝讛 谞讻讜谉, 讚讛讬讬谞讜 讚讛砖诐 讝讜谞讛 讙讜专诐 诇讟讜诪讗讛 讜诇讻谉 讛讬讻讗 讚谞讗谞住讛 讜讗讞"讻 讘讗 注诇讬讛 讛讘注诇 (讛讻讛谉) 讚讛讜讗 讞讬讬讘 专拽 驻注诐 讗讞转. 讗诪谞诐 讛讬讻讗 讚谞讘注诇讛 讘专爪讜谉 讛讘讬讗讛 讛讝讗转 诪讞讬诇讛 注诇讬讛 讞诇讜转 砖诐 讟讜诪讗讛 讘谞驻专讚 诪讛砖诐 讝讜谞讛. 讜诇讻谉 讘注诇讛 讻讛谉 讛讘讗 注诇讬讛 讞讬讬讘 砖转讬诐, 讗讞转 诪砖讜诐 讟讜诪讗讛 讜讗讞转 诪砖讜诐 讝讜谞讛. 讜讬砖 诇讛讜讻讬讞 讚讞诇讜拽 讛讚讬谉 讛讟讜诪讗讛 讚讞诇讛 讘讗砖转 讻讛谉 讚谞讗谞住讛 诪讚讬谉 讛讟讜诪讗讛 讚讞诇讛 讘讻诇 讗砖转 讗讬砖 讚谞讘注诇讛 诪专爪讜谉, 诪讛讚讬谉 讚爪专转 住讜讟讛. 讚讛专讬 爪专转 住讜讟讛 讗讬谞讛 谞讜驻诇转 诇讝讬拽讛 讘讙诇诇 讚讟讜诪讗讛 讻转讬讘 讘讛 讻注专讬讜转 (讬讘诪讜转 讬讗.). 讗诪谞诐, 讘讗砖转 讻讛谉 讚谞讗谞住讛 讗注"驻 讚讞诇 讘讛 讚讬谉 讟讜诪讗讛 讻讚诪讘讜讗专 讘专诪讘"诐, 诪"诪 讬砖 讝讬拽讛 讜讛讬讗 爪专讬讻讛 讞诇讬爪讛.108 讜讗"讻 专讜讗讬诐 讚讛讚讬谉 讟讜诪讗讛 讚讗讜住专 讗砖转 讻讛谉 讚谞讗谞住讛 诇讘注诇讛 讗讬谞讛 讻注专讬讜转 讻讚讬 诇驻讟讜专 讗讜转讛 诪讞诇讬爪讛. 讜讛讘讬讗讜专 讘讝讛 讛讜讗 讻谞"诇, 讚讞诇讜转 讛讟讜诪讗讛 讘讗砖转 讻讛谉 讚谞讗谞住讛 讞诇讛 讘讬讞讚 注诐 讞诇讜转 砖诐 讝讜谞讛 讜诇讗 诪讚讬谉 讜砖诐 谞驻专讚 砖诇 讟讜诪讗讛.109
讜诇驻讬"讝 讬砖 诇注讬讬谉 讘谞讜讙注 诇住驻拽 讘讬讗讛. 讚讛专讬 讗诐 讗砖讛 讛讬讗 住驻拽 讛讗诐 谞讘注诇讛 诇驻住讜诇 诇讛, 讛专讬 讛讬讗 住驻拽 讝讜谞讛 讜讗住讜专讛 诇讻讛谉 诪住驻拽. 讜讗诐 讬砖 诇谞讜 住驻拽 讛讗诐 讗砖转 讬砖专讗诇 讝讬谞转讛, 讗讝讬 讛讬讗 住驻拽 住讜讟讛 讜讗住讜专讛 注诇 讘注诇讛 诪讚讗讜专讬讬转讗 讘讚讬谉 讜讚讗讬 诪驻讗转 住驻拽 讛讟讜诪讗讛, 讗讘诇 讛讬讗 专拽 住驻拽 讝讜谞讛 讜讗住讜专讛 诇讻讛谉 专拽 诪住驻拽.110 讜讗诐 讬砖 诇谞讜 住驻拽 讛讗诐 讗砖转 讻讛谉 谞讘注诇讛 讘讗讜谞住 讗讜 诇讗 谞讘注诇讛, 讗讝讬 讗诐 讚谞讬谉 注诇 讻诇 讚讬谉 讘谞驻专讚 讛讬讬谞讜 讗讜诪专讬诐 讚讛讟讜诪讗讛 专讗讜讬讛 诇讞讜诇 诪讚讬谉 讜讚讗讬 讜讛讬讗 讗住讜专讛 注诇 讘注诇讛 讛讻讛谉 诪讚讗讜专讬讬转讗 诪讚讬谉 住讜讟讛 讜讛砖诐 讝讜谞讛 讞诇 专拽 诪住驻拽. 讗诪谞诐 诇驻讬 诪讛 砖讘讬讗专谞讜 诇注讬诇 讚讘谞讜讙注 诇讗砖转 讻讛谉 讛讗讬住讜专 诇讘注诇讛 讛讻讛谉 诪讚讬谉 讟讜诪讗讛 讜讛讗讬住讜专 诪讚讬谉 讝讜谞讛 讛讜讜 讗讜转讛 讞诇讜转 砖诐 讗讞转, 讗讝讬 讬转讻谉 讚诪讻讬讜谉 讚讛讬讗 讗住讜专讛 注诇讬讜 诪讚讬谉 讜讚讗讬 诪驻讗转 讚讬谉 讗讬住讜专 讛讟讜诪讗讛 讚讛"讛 讚讞诇讛 注诇讬讛 讞诇讜转 砖诐 讝讜谞讛 诪讚讬谉 讜讚讗讬.
讙诪'. 诪讛讜 讚转讬诪讗 讗讬住讜专 讻讛讜谞讛 砖讗谞讬, 拽诪"诇.
讜讬砖 诇讘讗专 讗转 讛讛讜"讗 讚讗讬住讜专讬 讘讬讗讛 讚讻讛讜谞讛 讗讬谞谉 专拽 讗讬住讜专讬 诪注砖讛 讘讬讗讛 讚注诇诪讗 讗诇讗 讚讬住讜讚 讛讗讬住讜专 讛讜讗 诇讞诇诇 拽讚讜砖转 讻讛讜谞讛. 讜讻讘专 讛讘讗谞讜 诇注讬诇 (注讜. 讚"讛 讛谞讜砖讗 讗砖讛 讻讛谞转) 讚讛讘"讚 讞讬讬讘讬诐 诇讛驻专讬砖 讻讛谉 诪讟讜诪讗转 诪转 讗讜 诪诇砖讗转 讗砖讛 讛讗住讜专讛 注诇讬讜 诪驻讗转 诪爪讜转 "讜拽讚砖转讜", 讚诪讛讜讜讛 诪拽讜专 讚讬砖 诇讘"讚 讞讬讜讘 诪讬讜讞讚 诇砖诪讜专 注诇 拽讚讜砖转 讻讛讜谞讛. 讜讗"讻 讬转讻谉 讚讻诇 讗讬住讜专 讘讬讗讛 讚讻讛讜谞讛 讛讜讬 注讜讚 讞讬诇讜诇 拽讚讜砖转 讻讛讜谞讛 讜诇讻谉 讗讬住讜专 讞诇 注诇 讗讬住讜专 讗驻讬' 讗讬住讜专 拽诇 注诇 讗讬住讜专 讞诪讜专.
讜讘讝讛 讬砖 诇讘讗专 讚讘专讬 专砖"讬 讚讻转讘 讜讝"诇 砖专讬讘讛 讘讛谉 讛讻转讜讘 诪爪讜转 讬转讬专讜转 讛讬诇讻讱 讗驻讬诇讜 拽诇 注诇 讞诪讜专 讚注诇诪讗 诇讬讞讜诇 拽讗 诪砖诪注 诇谉 注讻"诇. 讜谞专讗讛 讚讗讞讚 讛诪爪讜讜转 讬转讬专讜转 讚讻讛讜谞讛 讛讜讗 讛讗讬住讜专 诇讬讟诪讗, 讜诇讻讗讜专讛 爪"讘 讚诪讛 讛拽砖专 讘讬谉 讛讗讬住讜专 诇讬讟诪讗 诇讘讬谉 讛讗 讚讗讬谉 讗讬住讜专 讞诇 注诇 讗讬住讜专. 讜注"驻 讛谞"诇 谞专讗讛 诇讘讗专 讚讛讗讬住讜专 诇讻讛谉 诇讬讟诪讗 讗讬谞讜 诪注砖讛 讗讬住讜专 讘注诇诪讗 讗诇讗 讚注"讬 讛讟讜诪讗讛 讛讻讛谉 诪讞诇诇 拽讚讜砖转讜. 讚讛专讬 讛专讗讘"讚 (驻专拽 讛 诪讛诇讻讜转 谞讝讬专讜转 讛诇讟"讜) 谞拽讟 讚讗讬谉 讗讬住讜专 注诇 讻讛谞讬诐 诇讬讟诪讗 讘讝诪讛"讝 诪讻讬讜谉 讚讻讜诇诐 讻讘专 讟诪讗讬 诪转, 讜讝"诇 讜讛讻讛谞讬诐 讘讝诪谉 讛讝讛 讟诪讗讬 诪转 讛谉 讜注讜讚 讗讬谉 注诇讬讛谉 讞讬讜讘 讟讜诪讗讛 讜讛诪讞讬讬讘 讗讜转诐 注诇讬讜 诇讛讘讬讗 专讗讬讛 注讻"诇. 讜诪讜讻讞 诪讝讛 讚讛讗讬住讜专 讗讬谞讜 注爪诐 诪注砖讛 讛诪讟诪讗 讘诇讘讚 讗诇讗 讛讞讬诇讜诇 拽讚讜砖讛 讚讞诇 注"讬 讛讟讜诪讗讛 讜诪讻讬讜谉 讚讻讜诇诐 讻讘专 讟诪讗讬诐 诪诪讬诇讗 讗讬谉 讗讬住讜专.111
讜讬转讻谉 讚讝讛 讻讜讜谞转 专砖"讬 讚讛讻转讜讘 讛专讘讛 诪爪讜讜转 讬转讬专讜转. 讚讛讬讬谞讜 讚讬砖 诇讻讛谞讬诐 讗讬住讜专 诇讬讟诪讗 讚诪讛讜讜讛 讗讬住讜专 诇讞诇诇 拽讚讜砖转诐, 讜讻诪讜"讻 讛讬住讜讚 讚讗讬住讜专讬 讘讬讗讛 讛讜讗 诇讞诇诇 拽讚讜砖转诐. 讜诪驻谞讬 讚讘谞讜住祝 诇讗讬住讜专 诪注砖讛 讘讬讗讛 讬砖 注讜讚 爪讚 砖诇 讞讬诇讜诇 拽讚讜砖转 讻讛讜谞讛 讗讝讬 讬砖 讛讜"讗 诇讜诪专 讚讗讬住讜专 讞诇 注诇 讗讬住讜专 讘讗讬住讜专讬 讘讬讗讛 讚讻讛讜谞讛.
讙诪'. 讝讜谞讛 诇诪讛 谞讗诪专讛 谞讗诪专 讻讗谉 讝讜谞讛 讜谞讗诪专 诇讛诇谉 讝讜谞讛, 诪讛 讻讗谉 讝专注讜 讞讜诇讬谉, 讗祝 诇讛诇谉 讝专注讜 讞讜诇讬谉.
讬砖 诇注讬讬谉 讛讗诐 讗讬住讜专讬 讘讬讗讛 讚讻讛"讙 讜讻讛谉 讛讚讬讜讟 讛讜讜 讗讜转诐 讞驻爪讗 讚讗讬住讜专 讗讜 讛讜讜 讗讬住讜专讬诐 砖讜谞讬诐. 讜讬转讻谉 讚讬砖 谞"诪 讘谞讜讙注 诇讛转专讗讛, 讛讗诐 爪专讬讱 诇转转 讛转专讗讛 诇讻讛"讙 讘转讜专转 讻讛谉 讛讚讬讜讟 讗讜 讘讗讬住讜专 讚讻讛"讙. 讜谞专讗讛 诪讛讛讜"讗 砖诇 讛讙诪' 鈥� 讚专拽 讛讜诇讚 砖诇 讝讜谞讛 诇讻讛"讙 讛讜讬讗 讞诇诇 讜诇讗 讛讜诇讚 砖诇 讝讜谞讛 诇讻讛谉 讛讚讬讜讟 鈥� 讚讛讜讜 讘' 讗讬住讜专讬诐 砖讜谞讬诐 注诐 讚讬谞讬诐 砖讜谞讬诐.112 讜注"注 诪"砖 讘住诪讜讱 讘专砖"讬 讚"讛 讻"讙 讘讗诇诪谞讛.
101 讜讛砖讜讜讛 诇诇砖讜谉 讛专讗"砖 讘谞讝讬专 (住讜祝 诪讘.) 讜讝"诇 讞讬讬讘 注诇 讻诇 砖转讬讛 讜砖转讬讛 讚讛转专讗讜转 诪讞诇拽讜转 注讻"诇.
102 注讬讬"砖 讘专讬讟讘"讗 讚讛讘讬讗 诪专砖"讬 讜讝"诇 讻讬 讗讬 讗驻砖专 诇讞讬讬讘讜 讗诇讗 注诇 诪讛 砖砖转讛 转讜讱 讻讚讬 讚讘讜专 砖诇 讛转专讗讛 讚讗讬诇讜 讘诪讛 砖砖转讛 讗讞专讬 讻谉 讬讜讻诇 诇讜诪专 讗讬砖转诇讗讬 注讻"诇. 讚讛讬讬谞讜 讚注"驻 讚讬谉 讛转专讗讛 诇驻谞讬 讛砖转讬讬讛 诪讛谞讬 诇专讘讬注讬转 讛砖谞讬讛, 讗诪谞诐 讛砖讜转讛 讬讻讜诇 诇讜诪专 讚讛讜讗 砖讻讞 讗转 讛讛转专讗讛.
103 注讬讬谉 讘专砖讘"讗 (讙讬讟讬谉 驻讚: 讚"讛 讻讬爪讚). 讗诪谞诐 讛专诪讘"诐 (驻专拽 讬 诪讛诇讻讜转 讙讬专讜砖讬谉 讛诇"讗) 讛讘讬谉 讚专讬讞 讛讙讟 讗讜住专讛 诇讻讛谉 诪讚专讘谞谉.
104 讗诪谞诐 注讬讬谉 讘专砖讬诪讜转 砖讬注讜专讬诐 诇讬讘诪讜转 (讬. 转讜讚"讛 诇注讜诇诐) 讚专讘讬谞讜 讝爪"诇 讘讬讗专 讚谞讞诇拽讜 讛转谞讗讬诐 讘讙讬讟讬谉 (驻讘:) 讗诐 讛驻住讜诇 讻讛讜谞讛 谞讜讘注 诪讞诇讜转 讛讙讬专讜砖讬谉 讘诪拽爪转 讗讜 诪讞诪转 诪注砖讛 讚谞转讬谞转 讛讙讟 讘诇讬 讞诇讜转 讙讬专讜砖讬谉 讘讻诇诇.
105 注讬讬谉 讘讝讛 讘砖讬注讜专讬诐 诇注讬诇 (讘. 讚"讛 讜拽讜谞讛 讗转 注爪诪讛). 讜谞"诪 诇讗砖转讜 砖诇 讗诇讬讛讜 讛谞讘讬讗 讚诇讗 诪转 讗讱 注诇讛 诇砖诪讬诐 讘讞讬讬诐 讜讗"讗 讗讬驻讜讗 砖转讛讬讛 讬讞住 砖诇 讗讬砖讜转 讘讬谞讜 讘砖诪讬诐 诇讘讬谞讛 讘讗专抓.
106 讜注"注 讘讻诇 讝讛, 讜诇讬转专 讗专讬讻讜转 讘注谞讬谉 讙讚专 讚讗讬住讜专 诪讜住讬祝 讘专砖讬诪讜转 砖讬注讜专讬诐 诇讬讘诪讜转 (诇讘: 讘注谞讬谉 讗讬谉 讗讬住讜专 讞诇 注诇 讗讬住讜专, 讗讜转 讗). 讜讛砖讜讜讛 诇讚讘专讬 讛拽讜讘抓 讛注专讜转 (住讬诪谉 诇讘 讗讜转 讙) 讚转讬专抓 讚讘专讬 讛专诪讘"诐 讘讗讜驻谉 讚讜诪讛.
107 讜注"注 讘讝讛 讘砖讬注讜专讬诐 诇注讬诇 (讚祝 注讝. 讘注谞讬谉 讗讬住讜专 谞讻专讬转 诇讻讛谉 诪讚讬谉 讝讜谞讛, 讗讜转 讚).
108 讜讬砖 诇讛注讬专 讚讛谞讬诪讜拽讬 讬讜住祝 (讬讘诪讜转 讘. 讘讚驻讬 讛专讬"祝 讚"讛 讗诪专 专讘 讬讛讜讚讛) 谞住转驻拽 讘讝讛 讜讛注诇讛 爪讚 诇讜诪专 讚讗讬谉 讘讛 讝讬拽讛 讻诇诇.
109 讜注讬讬谉 讘诪诇"诪 (驻专拽 讜 诪讛诇讻讜转 讬讘讜诐 讛诇"讟) 讚讛拽砖讛 讻诪讜 专讘讬谞讜 讝爪"诇 讚讗诐 讞诇 讟讜诪讗讛 讘讗砖转 讻讛谉 讚谞讗谞住讛, 诇诪讛 讛讬讗 爪专讬讻讛 讞诇讬爪讛, 讜谞砖讗专 讘爪"注.
110 讗诐 讛讬讗 讜讚讗讬 讝讬谞转讛 转讞转 讘注诇讛 讗讝讬 讛讬讗 讗住讜专讛 诇讻讛谉 诪讚讬谉 讝讜谞讛 讻讚诪讘讜讗专 讘专诪讘"诐 (驻专拽 讬讞 诪讛诇讻讜转 讗讬住讜"讘 讛诇"讜).
111 讜注讬讬谉 讘专砖讬诪讜转 砖讬注讜专讬诐 诇讬讘诪讜转 (讙: 讘注谞讬谉 讟讜诪讗转 讻讛谞讬诐 诇拽专讜讘讬诐) 讚专讘讬谞讜 讝爪"诇 讙诐 讛讙讚讬专 讟讜诪讗转 讻讛谞讬诐 讻讞讬诇讜诇 拽讚讜砖转 讻讛讜谞讛.
112 讗诪谞诐 讛专诪讘"诐 讗讬谞讜 诪讜谞讛 讗讬住讜专 讚讻讛"讙 诇讙专讜砖讛, 讞诇诇讛, 讜讝讜谞讛 讻诇讗讜讜讬谉 谞驻专讚讬诐.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

